CELEX: 32020R1234
Language: el
Date: 2020-06-09 00:00:00
Title: Κατ’ εξουσιοδότηση κανονισμός (ΕΕ) 2020/1234 της Επιτροπής της 9ης Ιουνίου 2020 για την τροποποίηση του κανονισμού (ΕΕ) αριθ. 139/2014 όσον αφορά τους όρους και τις διαδικασίες για τη δήλωση των φορέων που είναι υπεύθυνοι για την παροχή υπηρεσιών διαχείρισης χώρου στάθμευσης (Κείμενο που παρουσιάζει ενδιαφέρον για τον ΕΟΧ)

31.8.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 282/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/1234 ΤΗΣ ΕΠΙΤΡΟΠΗΣ
         της 9ης Ιουνίου 2020
         για την τροποποίηση του κανονισμού (ΕΕ) αριθ. 139/2014 όσον αφορά τους όρους και τις διαδικασίες για τη δήλωση των φορέων που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (1), και ιδίως το άρθρο 39 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 139/2014 της Επιτροπής (2) καθορίζει απαιτήσεις και διοικητικές διαδικασίες σχετικά με τα αεροδρόμια και την παροχή υπηρεσιών διαχείρισης χώρου στάθμευσης και ελιγμών. Ωστόσο, ο εν λόγω κανονισμός περιλαμβάνει περιορισμένο αριθμό διατάξεων που αφορούν την ασφαλή παροχή των εν λόγω υπηρεσιών. Ως εκ τούτου, θα πρέπει να προβλεφθεί ειδική δέσμη πρόσθετων απαιτήσεων, με τη μορφή υποενότητας των λειτουργιών των αεροδρομίων.
                  
               
                     (2)
                  
                  
                     Το παράρτημα II (Μέρος-ADR.AR) του κανονισμού (ΕΕ) αριθ. 139/2014 προβλέπει απαιτήσεις για τη διαχείριση και την επιτήρηση των φορέων από τις αρμόδιες αρχές. Το εν λόγω παράρτημα θα πρέπει να τροποποιηθεί ώστε να εκχωρηθούν, στην αρμόδια αρχή του κράτους μέλους στο οποίο παρέχονται οι υπηρεσίες διαχείρισης χώρου στάθμευσης και ελιγμών, οι εξουσίες παραλαβής και καταχώρισης των δηλώσεων ικανότητας τις οποίες υποβάλλουν οι φορείς που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών.
                  
               
                     (3)
                  
                  
                     Για να διασφαλίζεται υψηλό επίπεδο ασφάλειας σε ένα αεροδρόμιο, οι απαιτήσεις για τους φορείς που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών θα πρέπει να εναρμονιστούν με τις απαιτήσεις που ισχύουν για τους φορείς εκμετάλλευσης αεροδρομίων, και ιδίως με τις απαιτήσεις για τη διαχείριση της ασφάλειας, τις επιχειρησιακές διαδικασίες και το προσωπικό.
                  
               
                     (4)
                  
                  
                     Θα πρέπει επίσης να προβλεφθούν απαιτήσεις για τη διαχείριση των σχετικών με την ασφάλεια διεπαφών μεταξύ του φορέα εκμετάλλευσης του αεροδρομίου, των φορέων που είναι υπεύθυνοι για την παροχή υπηρεσιών διαχείρισης χώρων στάθμευσης και ελιγμών και του παρόχου υπηρεσιών εναέριας κυκλοφορίας όσον αφορά τις λειτουργίες που εκτελούνται στον χώρο στάθμευσης και ελιγμών.
                  
               
                     (5)
                  
                  
                     Θα πρέπει να προβλεφθούν ειδικές επιχειρησιακές διαδικασίες που θα ισχύουν για τον φορέα εκμετάλλευσης του αεροδρομίου, με σκοπό τη συμβολή στην ασφάλεια των λειτουργιών στον χώρο στάθμευσης και ελιγμών. Ο φορέας εκμετάλλευσης του αεροδρομίου θα πρέπει να έχει τη δυνατότητα να αναθέτει αρμοδιότητες σε άλλους φορείς.
                  
               
                     (6)
                  
                  
                     Ο Οργανισμός της Ευρωπαϊκής Ένωσης για την Ασφάλεια της Αεροπορίας κατάρτισε σχέδιο κανόνων και το υπέβαλε με τη γνώμη αριθ. 2/2014 (3), σύμφωνα με το άρθρο 75 παράγραφος 2 στοιχεία β) και γ) και το άρθρο 76 παράγραφος 1 του κανονισμού (ΕΕ) 2018/1139,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 139/2014 τροποποιείται ως εξής:
            
                        1)
                     
                     
                        Το άρθρο 1 τροποποιείται ως εξής:
                        
                                    α)
                                 
                                 
                                    στην παράγραφο 1, το στοιχείο η) αντικαθίσταται από το ακόλουθο κείμενο:
                                    
                                                «η)
                                             
                                             
                                                τους όρους και τις διαδικασίες για τις δηλώσεις τις οποίες υποβάλλουν οι φορείς που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών που αναφέρονται στο άρθρο 37 παράγραφος 2 του κανονισμού (ΕΕ) 2018/1139 του Ευρωπαϊκού Κοινοβουλίου και του Συμβουλίου (*1), καθώς και για την επιτήρηση των εν λόγω φορέων, όπως παρατίθενται στα παραρτήματα II και III.
                                             
                                          
                                       (*1)  Κανονισμός (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (ΕΕ L 212 της 22.8.2018, σ. 1).»·"
                        
                                 
                              
                                    β)
                                 
                                 
                                    η παράγραφος 3 αντικαθίσταται από το ακόλουθο κείμενο:
                                    
                                                «3.
                                             
                                             
                                                Οι φορείς εκμετάλλευσης αεροδρομίων και οι φορείς που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών συμμορφώνονται με τις απαιτήσεις που καθορίζονται στα παραρτήματα III και IV.»·
                                             
                                          
                              
                                    γ)
                                 
                                 
                                    η παράγραφος 4 απαλείφεται·
                                 
                              
                  
                        2)
                     
                     
                        το άρθρο 3 τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    «Επιτήρηση»·
                                 
                              
                                    β)
                                 
                                 
                                    η παράγραφος 1 αντικαθίσταται από το ακόλουθο κείμενο:
                                    
                                                «1.
                                             
                                             
                                                Τα κράτη μέλη ορίζουν μία ή περισσότερες οντότητες ως αρμόδια/-ες αρχή/-ές στο εν λόγω κράτος μέλος, με τις αναγκαίες εξουσίες και αρμοδιότητες για την πιστοποίηση και την επιτήρηση των αεροδρομίων και των φορέων εκμετάλλευσης αεροδρομίων, την παραλαβή δηλώσεων και την επιτήρηση των παρόχων υπηρεσιών διαχείρισης χώρου στάθμευσης και ελιγμών, καθώς και για το προσωπικό που συμμετέχει σε αυτές.»·
                                             
                                          
                              
                  
                        3)
                     
                     
                        στο άρθρο 11, η παράγραφος 5 απαλείφεται·
                     
                  
                        4)
                     
                     
                        το παράρτημα II τροποποιείται σύμφωνα με το παράρτημα I του παρόντος κανονισμού·
                     
                  
                        5)
                     
                     
                        το παράρτημα III τροποποιείται σύμφωνα με το παράρτημα II του παρόντος κανονισμού·
                     
                  
                        6)
                     
                     
                        το παράρτημα IV τροποποιείται σύμφωνα με το παράρτημα III του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 20 Μαρτίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Ιουνίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 212 της 22.8.2018, σ. 1.
         
            (2)  Κανονισμός (ΕΕ) αριθ. 139/2014 της Επιτροπής, της 12ης Φεβρουαρίου 2014, για τη θέσπιση απαιτήσεων και διοικητικών διαδικασιών για τα αεροδρόμια σύμφωνα με τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 44 της 14.2.2014, σ. 1).
         
            (3)  https://www.easa.europa.eu/document-library/opinions
      
      
         
            ΠΑΡΑΡΤΗΜΑ I
            Το παράρτημα II (Μέρος-ADR.AR) του κανονισμού (ΕΕ) αριθ. 139/2014 τροποποιείται ως εξής:
            
                        1)
                     
                     
                        η ADR.AR.A.001 αντικαθίσταται από το ακόλουθο κείμενο:
                        «ADR.AR.A.001 Πεδίο εφαρμογής
                        Το παρόν παράρτημα καθορίζει τις απαιτήσεις για τις αρμόδιες αρχές που είναι υπεύθυνες για:
                        
                                    α)
                                 
                                 
                                    την πιστοποίηση και την επιτήρηση αεροδρομίων και φορέων εκμετάλλευσης των αεροδρομίων·
                                 
                              
                                    β)
                                 
                                 
                                    την παραλαβή δηλώσεων, τις οποίες υποβάλλουν οι φορείς που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών, στις οποίες αναφέρουν ότι διαθέτουν την ικανότητα και τα μέσα εκτέλεσης των καθηκόντων τους, καθώς και την επιτήρηση των εν λόγω φορέων.»·
                                 
                              
                  
                        2)
                     
                     
                        στην ADR.AR.A.005, το στοιχείο β) αντικαθίσταται από το ακόλουθο κείμενο:
                        
                                    «β)
                                 
                                 
                                    την παραλαβή δηλώσεων, τις οποίες υποβάλλουν οι φορείς που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών, στις οποίες αναφέρουν ότι διαθέτουν την ικανότητα και τα μέσα εκτέλεσης των καθηκόντων τους, καθώς και την επιτήρηση των εν λόγω φορέων.»·
                                 
                              
                  
                        3)
                     
                     
                        στην ADR.AR.A.010, το στοιχείο β) αντικαθίσταται από το ακόλουθο κείμενο:
                        
                                    «β)
                                 
                                 
                                    Η αρμόδια αρχή διαθέτει νομοθετικές πράξεις, πρότυπα, κανόνες, τεχνικές δημοσιεύσεις και συναφή έγγραφα στους φορείς εκμετάλλευσης αεροδρομίων, στους φορείς που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών και σε άλλα ενδιαφερόμενα μέρη για να διευκολύνει τη συμμόρφωσή τους με τις εφαρμοστέες απαιτήσεις.»·
                                 
                              
                  
                        4)
                     
                     
                        η ADR.AR.A.015 στοιχείο δ) τροποποιείται ως εξής:
                        
                                    α)
                                 
                                 
                                    το πρώτο εδάφιο αντικαθίσταται από το ακόλουθο κείμενο:
                                    
                                                «δ)
                                             
                                             
                                                Η αρμόδια αρχή αξιολογεί τα εναλλακτικά μέσα συμμόρφωσης που προτείνει φορέας εκμετάλλευσης αεροδρομίου ή φορέας υπεύθυνος για την παροχή υπηρεσιών διαχείρισης χώρου στάθμευσης και ελιγμών, σύμφωνα με την ADR.OR.A.015, αναλύοντας την παρεχόμενη τεκμηρίωση και, εάν το κρίνει αναγκαίο, διενεργώντας επιθεώρηση του φορέα εκμετάλλευσης του αεροδρομίου, του αεροδρομίου ή του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών.»·
                                             
                                          
                              
                                    β)
                                 
                                 
                                    στο δεύτερο εδάφιο, το σημείο 4 αντικαθίσταται από το ακόλουθο κείμενο:
                                    
                                                «4.
                                             
                                             
                                                κατά περίπτωση, ενημερώνει τα πιστοποιημένα αεροδρόμια και τον υπό την επιτήρησή της φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών.»·
                                             
                                          
                              
                  
                        5)
                     
                     
                        η ADR.AR.A.030 τροποποιείται ως εξής:
                        
                                    α)
                                 
                                 
                                    το στοιχείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                H αρμόδια αρχή εφαρμόζει σύστημα για τη δέουσα συλλογή, ανάλυση και διάδοση πληροφοριών σχετικών με την ασφάλεια, σύμφωνα με τον κανονισμό (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου (*1).
                                             
                                          
                                       (*1)  Κανονισμός (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την αναφορά, ανάλυση και παρακολούθηση περιστατικών στην πολιτική αεροπορία, την τροποποίηση του κανονισμού (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου και την κατάργηση της οδηγίας 2003/42/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 1321/2007 και (ΕΚ) αριθ. 1330/2007 (ΕΕ L 122 της 24.4.2014, σ. 18).»·"
                        
                                 
                              
                                    β)
                                 
                                 
                                    το στοιχείο δ) αντικαθίσταται από το ακόλουθο κείμενο:
                                    
                                                «δ)
                                             
                                             
                                                Τα μέτρα που λαμβάνονται σύμφωνα με το στοιχείο γ) κοινοποιούνται αμέσως στους φορείς εκμετάλλευσης αεροδρομίων ή στους φορείς που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών, οι οποίοι οφείλουν να συμμορφωθούν με αυτά βάσει του κανονισμού (ΕΕ) 2018/1139 και των κατ’ εξουσιοδότηση και εκτελεστικών πράξεων που εκδίδονται βάσει αυτού. Η αρμόδια αρχή κοινοποιεί επίσης τα εν λόγω μέτρα στον Οργανισμό και, όταν απαιτείται συνδυασμένη δράση, στα άλλα ενδιαφερόμενα κράτη μέλη.»·
                                             
                                          
                              
                                    γ)
                                 
                                 
                                    προστίθεται το ακόλουθο στοιχείο ε):
                                    
                                                «ε)
                                             
                                             
                                                Τα μέτρα που κοινοποιούνται σε φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών κοινοποιούνται και στον φορέα εκμετάλλευσης του αεροδρομίου όπου παρέχονται οι υπηρεσίες.»·
                                             
                                          
                              
                  
                        6)
                     
                     
                        στην ADR.AR.A.040, προστίθεται το ακόλουθο στοιχείο ε):
                        
                                    «ε)
                                 
                                 
                                    Οι οδηγίες ασφάλειας που κοινοποιούνται στον φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών κοινοποιούνται και στον φορέα εκμετάλλευσης του αεροδρομίου όπου παρέχονται οι υπηρεσίες.»·
                                 
                              
                  
                        7)
                     
                     
                        στην ADR.AR.B.005, το στοιχείο γ) αντικαθίσταται από το ακόλουθο κείμενο:
                        
                                    «γ)
                                 
                                 
                                    Η αρμόδια αρχή θεσπίζει διαδικασίες συμμετοχής σε αμοιβαία ανταλλαγή όλων των αναγκαίων πληροφοριών και στην παροχή συνδρομής με άλλες ενδιαφερόμενες αρμόδιες αρχές, στις οποίες περιλαμβάνονται πληροφορίες σχετικά με όλα τα διαπιστωθέντα ευρήματα, τα επακόλουθα διορθωτικά μέτρα σε σχέση με τα εν λόγω ευρήματα, και τα μέτρα επιβολής που λαμβάνονται συνεπεία της επιτήρησης του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών και είναι εγγεγραμμένος σε περισσότερα του ενός κράτη μέλη.»·
                                 
                              
                  
                        8)
                     
                     
                        στην ADR.AR.B.020 στοιχείο α), το σημείο 11 αντικαθίσταται από το ακόλουθο κείμενο:
                        
                                    «11.
                                 
                                 
                                    της χρήσης διατάξεων ευελιξίας σύμφωνα με το άρθρο 71 του κανονισμού (ΕΕ) 2018/1139.»·
                                 
                              
                  
                        9)
                     
                     
                        στην ADR.AR.C.005 στοιχείο α), το σημείο 2 αντικαθίσταται από το ακόλουθο κείμενο:
                        
                                    «2.
                                 
                                 
                                    τη διαρκή συμμόρφωση με τη βάση πιστοποίησης και τις εφαρμοστέες απαιτήσεις για αεροδρόμια και φορείς εκμετάλλευσης αεροδρομίου ή φορείς που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών· και»·
                                 
                              
                  
                        10)
                     
                     
                        η ADR.AR.C.010 τροποποιείται ως εξής:
                        
                                    α)
                                 
                                 
                                    στο στοιχείο α), η εισαγωγική πρόταση αντικαθίσταται από το ακόλουθο κείμενο:
                                    
                                                «α)
                                             
                                             
                                                Για κάθε φορέα εκμετάλλευσης αεροδρομίου και φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών, η αρμόδια αρχή:»·
                                             
                                          
                              
                                    β)
                                 
                                 
                                    το στοιχείο γ) αντικαθίσταται από το ακόλουθο κείμενο:
                                    
                                                «γ)
                                             
                                             
                                                Το πρόγραμμα επιτήρησης και ο κύκλος σχεδιασμού της ανταποκρίνονται στις επιδόσεις ασφάλειας του φορέα εκμετάλλευσης του αεροδρομίου ή του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών, αντίστοιχα, καθώς και στη διακινδύνευση στην οποία εκτίθεται το αεροδρόμιο.»·
                                             
                                          
                              
                  
                        11)
                     
                     
                        στην ADR.AR.C.040, ο τίτλος αντικαθίσταται από το ακόλουθο κείμενο:
                        «ADR.AR.C.040 Αλλαγές — φορέας εκμετάλλευσης αεροδρομίου»·
                     
                  
                        12)
                     
                     
                        η ADR.AR.C.050 αντικαθίσταται από το ακόλουθο κείμενο:
                        «ADR.AR.C.050 Δηλώσεις των φορέων που είναι υπεύθυνοι για την παροχή υπηρεσιών διαχείρισης χώρου στάθμευσης και ελιγμών και κοινοποίηση αλλαγής
                        
                                    α)
                                 
                                 
                                    Μόλις λάβει δήλωση από φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών ο οποίος προτίθεται να παρέχει τις εν λόγω υπηρεσίες σε αεροδρόμιο, ή μόλις λάβει κοινοποίηση αλλαγής των πληροφοριών που περιλαμβάνονται στη δήλωση, η αρμόδια αρχή παραδίδει απόδειξη παραλαβής της δήλωσης ή της κοινοποίησης αλλαγής, και ελέγχει αν η δήλωση ή η κοινοποίηση περιέχει όλες τις πληροφορίες που απαιτούνται βάσει του παραρτήματος III (Μέρος-ADR.OR).
                                 
                              
                                    β)
                                 
                                 
                                    Σε περίπτωση που η δήλωση ή η κοινοποίηση αλλαγής δεν περιέχει όλες τις πληροφορίες που απαιτούνται βάσει της ADR.OR.F.005 του παραρτήματος III, ή περιέχει πληροφορίες που δεν συνάδουν με τις εφαρμοστέες απαιτήσεις, η αρμόδια αρχή κοινοποιεί στον φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών και στον φορέα εκμετάλλευσης του αεροδρομίου όπου παρέχονται οι εν λόγω υπηρεσίες την περίπτωση μη συμμόρφωσης και ζητά περαιτέρω πληροφορίες. Εάν κριθεί αναγκαίο, η αρμόδια αρχή διενεργεί επιθεώρηση στον φορέα. Εάν επιβεβαιωθεί η περίπτωση μη συμμόρφωσης, η αρμόδια αρχή προβαίνει στις ενέργειες που προβλέπονται στην ADR.AR.C.055 του παρόντος παραρτήματος.
                                 
                              
                                    γ)
                                 
                                 
                                    Η αρμόδια αρχή τηρεί μητρώο των δηλώσεων και των κοινοποιήσεων αλλαγής του υπό την επιτήρησή της φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών.»·
                                 
                              
                  
                        13)
                     
                     
                        στην ADR.AR.C.055, προστίθεται το ακόλουθο στοιχείο στ):
                        
                                    «στ)
                                 
                                 
                                    Ευρήματα που εκδίδονται σχετικά με φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών ή παρατηρήσεις που διαβιβάζονται στον φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών κοινοποιούνται από την αρμόδια αρχή στον φορέα εκμετάλλευσης του αεροδρομίου όπου παρέχονται οι εν λόγω υπηρεσίες.».
                                 
                              
                  
               (*1)  Κανονισμός (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την αναφορά, ανάλυση και παρακολούθηση περιστατικών στην πολιτική αεροπορία, την τροποποίηση του κανονισμού (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου και την κατάργηση της οδηγίας 2003/42/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 1321/2007 και (ΕΚ) αριθ. 1330/2007 (ΕΕ L 122 της 24.4.2014, σ. 18).»·»
         
      
      
         
            ΠΑΡΑΡΤΗΜΑ II
            Το παράρτημα III του κανονισμού (ΕΕ) αριθ. 139/2014 τροποποιείται ως εξής:
            
                        1)
                     
                     
                        ο τίτλος του παραρτήματος III αντικαθίσταται από το ακόλουθο κείμενο:
                        «Μέρος Απαιτήσεις που αφορούν τους φορείς (Μέρος-ADR.OR)»·
                     
                  
                        2)
                     
                     
                        ο τίτλος του τμήματος Β αντικαθίσταται από το ακόλουθο κείμενο:
                        «ΤΜΗΜΑ B – ΠΙΣΤΟΠΟΙΗΣΗ – ΑΕΡΟΔΡΟΜΙΑ ΚΑΙ ΦΟΡΕΙΣ ΕΚΜΕΤΑΛΛΕΥΣΗΣ ΑΕΡΟΔΡΟΜΙΩΝ (ADR.OR.B)»·
                     
                  
                        3)
                     
                     
                        η ADR.OR.B037 απαλείφεται·
                     
                  
                        4)
                     
                     
                        η ADR.OR.B060 απαλείφεται·
                     
                  
                        5)
                     
                     
                        προστίθεται η ακόλουθη ADR.OR.B.070:
                        «ADR.OR.B.070 Παύση της παροχής υπηρεσιών διαχείρισης χώρου στάθμευσης και ελιγμών
                        Ο φορέας εκμετάλλευσης του αεροδρομίου:
                        
                                    α)
                                 
                                 
                                    λαμβάνει τα κατάλληλα μέτρα για να διασφαλίσει την αξιολόγηση και τον μετριασμό της διακινδύνευσης ασφάλειας που απορρέει από την παύση λειτουργίας·
                                 
                              
                                    β)
                                 
                                 
                                    παρέχει πληροφορίες σχετικά με τα μέτρα που αναφέρονται στο στοιχείο α) στον κατάλληλο πάροχο υπηρεσιών αεροναυτικών πληροφοριών.»·
                                 
                              
                  
                        6)
                     
                     
                        στην ADR.OR.C.015, η εισαγωγική πρόταση αντικαθίσταται από το ακόλουθο κείμενο:
                        «Για τη διαπίστωση της συμμόρφωσης με τις σχετικές απαιτήσεις του κανονισμού (ΕΕ) 2018/1139 και των κατ’ εξουσιοδότηση και εκτελεστικών πράξεων που εκδίδονται βάσει αυτού, ο φορέας εκμετάλλευσης του αεροδρομίου παρέχει σε κάθε πρόσωπο εξουσιοδοτημένο από την αρμόδια αρχή πρόσβαση:»·
                     
                  
                        7)
                     
                     
                        στην ADR.OR.C.020, η εισαγωγική πρόταση αντικαθίσταται από το ακόλουθο κείμενο:
                        «Μετά την παραλαβή κοινοποίησης των ευρημάτων, ο φορέας εκμετάλλευσης αεροδρομίου:»·
                     
                  
                        8)
                     
                     
                        η ADR.OR.C.025 αντικαθίσταται από το ακόλουθο κείμενο:
                        «ADR.OR.C.025 Άμεση αντίδραση σε πρόβλημα ασφάλειας — Συμμόρφωση με τις οδηγίες ασφάλειας
                        Ο φορέας εκμετάλλευσης του αεροδρομίου εφαρμόζει κάθε μέτρο ασφάλειας, καθώς και οδηγίες ασφάλειας, που έχει λάβει η αρμόδια αρχή κατά την ADR.AR.A.030 στοιχείο γ) και την ADR.AR.A.040 του παραρτήματος II.»·
                     
                  
                        9)
                     
                     
                        η ADR.OR.C.030 τροποποιείται ως εξής:
                        
                                    α)
                                 
                                 
                                    το στοιχείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                Ο φορέας εκμετάλλευσης του αεροδρομίου αναφέρει στην αρμόδια αρχή, καθώς και σε κάθε άλλο φορέα που απαιτείται από το κράτος όπου βρίσκεται το αεροδρόμιο, κάθε ατύχημα, σοβαρό συμβάν και περιστατικό, όπως ορίζουν ο κανονισμός (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου (*1) και ο κανονισμός (ΕΕ) αριθ. 376/2014.
                                             
                                          
                                       (*1)  Κανονισμός (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010, σχετικά με τη διερεύνηση και την πρόληψη ατυχημάτων και συμβάντων στην πολιτική αεροπορία και την κατάργηση της οδηγίας 94/56/ΕΚ (ΕΕ L 295 της 12.11.2010, σ. 35).»·"
                        
                                 
                              
                                    β)
                                 
                                 
                                    Τα στοιχεία δ) και ε) αντικαθίστανται από το ακόλουθο κείμενο:
                                    
                                                «δ)
                                             
                                             
                                                Οι εκθέσεις αναφοράς υποβάλλονται από τον φορέα εκμετάλλευσης του αεροδρομίου εντός 72 ωρών από τη στιγμή που ο εν λόγω φορέας διαπιστώσει το περιστατικό το οποίο αφορά η έκθεση, εκτός εάν εξαιρετικές περιστάσεις δεν το επιτρέψουν.
                                             
                                          
                                                ε)
                                             
                                             
                                                Ο φορέας εκμετάλλευσης του αεροδρομίου συντάσσει, ανάλογα με την περίπτωση, έκθεση παρακολούθησης με στόχο την παροχή λεπτομερειών για τα μέτρα που προτίθεται να λάβει για την πρόληψη παρεμφερών περιστατικών στο μέλλον, μόλις καθοριστούν τα σχετικά μέτρα. Η εν λόγω έκθεση συντάσσεται με τη μορφή και τον τρόπο που ορίζει η αρμόδια αρχή.»·
                                             
                                          
                              
                  
                        10)
                     
                     
                        ο τίτλος του τμήματος Δ αντικαθίσταται από το ακόλουθο κείμενο:
                        «ΤΜΗΜΑ Δ – ΔΙΑΧΕΙΡΙΣΗ – ΦΟΡΕΙΣ ΕΚΜΕΤΑΛΛΕΥΣΗΣ ΑΕΡΟΔΡΟΜΙΩΝ (ADR.OR.D)»·
                     
                  
                        11)
                     
                     
                        προστίθεται το ακόλουθο τμήμα ΣΤ:
                        «ΤΜΗΜΑ ΣΤ – ΥΠΗΡΕΣΙΕΣ ΔΙΑΧΕΙΡΙΣΗΣ ΧΩΡΟΥ ΣΤΑΘΜΕΥΣΗΣ ΚΑΙ ΕΛΙΓΜΩΝ (ADR.OR.F)
                        ADR.OR.F.001 Αρμοδιότητες του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών
                        Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών παρέχει τις υπηρεσίες διαχείρισης χώρου στάθμευσης και ελιγμών σύμφωνα με:
                        
                                    α)
                                 
                                 
                                    τις απαιτήσεις που καθορίζονται στο παράρτημα VII του κανονισμού (ΕΕ) 2018/1139 και στο παράρτημα III (Μέρος-ADR.OR) και το παράρτημα IV (Μέρος-ADR.OPS) του παρόντος κανονισμού·
                                 
                              
                                    β)
                                 
                                 
                                    τη δήλωσή του·
                                 
                              
                                    γ)
                                 
                                 
                                    τις επιχειρησιακές διαδικασίες που περιλαμβάνονται στο εγχειρίδιο του αεροδρομίου·
                                 
                              
                                    δ)
                                 
                                 
                                    το οικείο εγχειρίδιο συστήματος διαχείρισης σύμφωνα με την ADR.OR.F.095·
                                 
                              
                                    ε)
                                 
                                 
                                    κάθε άλλο εγχειρίδιο που χρησιμοποιείται για την παροχή υπηρεσιών διαχείρισης χώρου στάθμευσης και ελιγμών.
                                 
                              ADR.OR.F.005 Δήλωση του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών
                        
                                    α)
                                 
                                 
                                    Όταν ένας φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών προτίθεται να παρέχει καθοδήγηση σε αεροσκάφος σύμφωνα με τα οριζόμενα στο στοιχείο α) σημεία 1 και 2 της ADR.OPS.D.001 κατ’ ελάχιστον, υποβάλλει δήλωση στην αρμόδια αρχή τουλάχιστον 2 μήνες πριν από την προβλεπόμενη ημερομηνία έναρξης της παροχής των υπηρεσιών. Η δήλωση περιλαμβάνει τις ακόλουθες πληροφορίες:
                                    
                                                1)
                                             
                                             
                                                την ονομασία του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών·
                                             
                                          
                                                2)
                                             
                                             
                                                τα στοιχεία επικοινωνίας του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών·
                                             
                                          
                                                3)
                                             
                                             
                                                το ονοματεπώνυμο και τα στοιχεία επικοινωνίας του υπόλογου διευθυντή:
                                             
                                          
                                                4)
                                             
                                             
                                                την/τις ονομασία/-ες του αεροδρομίου/-ων στο κράτος μέλος όπου θα παρέχονται οι υπηρεσίες·
                                             
                                          
                                                5)
                                             
                                             
                                                κατάλογο των αεροδρομίων που βρίσκονται σε άλλα κράτη μέλη όπου παρέχονται οι υπηρεσίες·
                                             
                                          
                                                6)
                                             
                                             
                                                την προβλεπόμενη ημερομηνία έναρξης παροχής των υπηρεσιών διαχείρισης χώρου στάθμευσης και ελιγμών·
                                             
                                          
                                                7)
                                             
                                             
                                                δήλωση διά της οποίας βεβαιώνει ότι έχει προβεί σε επίσημους διακανονισμούς με τον φορέα εκμετάλλευσης του αεροδρομίου και τον πάροχο υπηρεσιών εναέριας κυκλοφορίας του αεροδρομίου στο οποίο προτίθεται να παρέχει τις υπηρεσίες διαχείρισης χώρου στάθμευσης και ελιγμών·
                                             
                                          
                                                8)
                                             
                                             
                                                δήλωση διά της οποίας βεβαιώνεται ότι ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών έχει αναπτύξει πολιτική ασφάλειας, καθώς και ότι θα εφαρμόζει την εν λόγω πολιτική κατά την παροχή των υπηρεσιών που καλύπτει η δήλωση, σύμφωνα με την ADR.OR.F.045 στοιχείο β) σημείο 2·
                                             
                                          
                                                9)
                                             
                                             
                                                δήλωση διά της οποίας βεβαιώνεται ότι ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών συμμορφώνεται και θα εξακολουθήσει να συμμορφώνεται, κατά τη διάρκεια της παροχής των υπηρεσιών που καλύπτει η δήλωση, προς τις εφαρμοστέες απαιτήσεις του παραρτήματος VII του κανονισμού (ΕΕ) 2018/1139, καθώς και του παραρτήματος III (Μέρος-ADR.OR) και του παραρτήματος IV (Μέρος-ADR.OPS) του παρόντος κανονισμού·
                                             
                                          
                              
                                    β)
                                 
                                 
                                    Κατά παρέκκλιση από το στοιχείο α), όταν ένας πιστοποιημένος φορέας εκμετάλλευσης αεροδρομίου ή εγκεκριμένος πάροχος υπηρεσιών εναέριας κυκλοφορίας προτίθεται να παρέχει υπηρεσίες διαχείρισης χώρου στάθμευσης και ελιγμών:
                                    
                                                1)
                                             
                                             
                                                ενημερώνει σχετικά την αρμόδια αρχή του·
                                             
                                          
                                                2)
                                             
                                             
                                                αναθεωρεί την πολιτική ασφάλειάς του ώστε να συμπεριλάβει σε αυτή την παροχή υπηρεσιών διαχείρισης χώρου στάθμευσης και ελιγμών·
                                             
                                          
                                                3)
                                             
                                             
                                                υποβάλλει στην αρμόδια αρχή το εκπαιδευτικό πρόγραμμα του προσωπικού που πρόκειται να χρησιμοποιηθεί για την παροχή των υπηρεσιών.
                                             
                                          
                              ADR.OR.F.010 Συνέχιση της ισχύος της δήλωσης
                        Δήλωση που υποβάλλει φορέας υπεύθυνος για την παροχή υπηρεσιών διαχείρισης χώρου στάθμευσης και ελιγμών σύμφωνα με την ADR.OR.F.005 παραμένει σε ισχύ εφόσον πληρούνται οι ακόλουθοι όροι:
                        
                                    α)
                                 
                                 
                                    ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών συμμορφώνεται προς τις απαιτήσεις του παραρτήματος VII του κανονισμού (ΕΕ) 2018/1139, του παραρτήματος III (Μέρος-ADR.OR) και του παραρτήματος IV (Μέρος-ADR.OPS) του παρόντος κανονισμού, λαμβανομένων υπόψη των διατάξεων που αφορούν τον χειρισμό των ευρημάτων, όπως καθορίζονται στην ADR.OR.F.035 του παρόντος παραρτήματος·
                                 
                              
                                    β)
                                 
                                 
                                    παρέχεται στην αρμόδια αρχή πρόσβαση στον φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών σύμφωνα με την ADR.OR.F.030 του παρόντος παραρτήματος, προκειμένου να προσδιορίσει κατά πόσο εξακολουθεί να υφίσταται συμμόρφωση προς τις απαιτήσεις που καθορίζονται στο παράρτημα VII του κανονισμού (ΕΕ) 2018/1139, καθώς και στο παράρτημα III (Μέρος-ADR.OR) και στο παράρτημα IV (Μέρος-ADR.OPS) του παρόντος κανονισμού·
                                 
                              
                                    γ)
                                 
                                 
                                    ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών δεν έχει αποσύρει τη δήλωση ή δεν έχει λάβει κοινοποίηση από την αρμόδια αρχή για την παύση ορισμένων ή όλων των υπηρεσιών που καλύπτει η δήλωση.
                                 
                              ADR.OR.F.015 Έναρξη της παροχής υπηρεσιών διαχείρισης χώρου στάθμευσης και ελιγμών
                        Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών ξεκινά να παρέχει τις εν λόγω υπηρεσίες σε ένα αεροδρόμιο, όταν:
                        
                                    α)
                                 
                                 
                                    η δήλωση έχει παραληφθεί από την αρμόδια αρχή·
                                 
                              
                                    β)
                                 
                                 
                                    έχει προβεί σε επίσημους διακανονισμούς με τον πιστοποιημένο φορέα εκμετάλλευσης του αεροδρομίου και τον εγκεκριμένο πάροχο υπηρεσιών εναέριας κυκλοφορίας του αεροδρομίου όπου θα παρέχονται οι υπηρεσίες, σύμφωνα με τις ADR.OR.F.085 και ADR.OR.F.090 αντίστοιχα·
                                 
                              
                                    γ)
                                 
                                 
                                    παρέχει αποδεικτικά στοιχεία σύμφωνα με τα οποία το προσωπικό του έχει ολοκληρώσει την απαιτούμενη αρχική εκπαίδευση και την εκπαίδευση μονάδας.
                                 
                              ADR.OR.F.020 Παύση της παροχής υπηρεσιών διαχείρισης χώρου στάθμευσης και ελιγμών
                        Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών ο οποίος προτίθεται να διακόψει οριστικά την παροχή των υπηρεσιών σε ένα αεροδρόμιο:
                        
                                    α)
                                 
                                 
                                    ενημερώνει σχετικά τον φορέα εκμετάλλευσης του αεροδρομίου και την αρμόδια αρχή το συντομότερο δυνατό, ούτως ώστε να είναι εφικτή η λήψη μέτρων για την ασφαλή συνέχιση των υπηρεσιών·
                                 
                              
                                    β)
                                 
                                 
                                    υποβάλλει στην αρμόδια αρχή τροποποιημένη δήλωση ή ζητά τη διαγραφή της δήλωσης από το μητρώο, κατά την ημερομηνία παύσης της παροχής των υπηρεσιών.
                                 
                              ADR.OR.F.025 Αλλαγές
                        
                                    α)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών συντονίζει, από κοινού με τον φορέα εκμετάλλευσης του αεροδρομίου, κάθε αλλαγή στις πληροφορίες που περιέχονται στη δήλωση που καθορίζεται στην ADR.OR.F.005 στοιχείο α), καθώς και στο εκπαιδευτικό πρόγραμμα ή στο εγχειρίδιο συστήματος διαχείρισης που αναφέρεται, αντίστοιχα, στην ADR.OR.F.005 στοιχείο β) και στην ADR.OR.F.095.
                                 
                              
                                    β)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών κοινοποιεί, χωρίς αδικαιολόγητη καθυστέρηση, στην αρμόδια αρχή κάθε αλλαγή που καθορίζεται στο στοιχείο α) και, εάν χρειαστεί, υποβάλλει τροποποιημένη δήλωση.
                                 
                              
                                    γ)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών παρέχει στην αρμόδια αρχή τη σχετική τεκμηρίωση, σύμφωνα με το στοιχείο δ).
                                 
                              
                                    δ)
                                 
                                 
                                    Στο πλαίσιο του οικείου συστήματος διαχείρισης που αναφέρεται στην ADR.OR.F.045, ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών ο οποίος προτείνει μια αλλαγή στην οργάνωσή του, στο σύστημα διαχείρισής του ή στο εκπαιδευτικό πρόγραμμά του:
                                    
                                                1)
                                             
                                             
                                                προσδιορίζει τις αλληλεξαρτήσεις με τα θιγόμενα μέρη και προγραμματίζει και διεξάγει αξιολόγηση της ασφάλειας, σε συντονισμό με τους εν λόγω φορείς·
                                             
                                          
                                                2)
                                             
                                             
                                                συντονίζει συστηματικά παραδοχές και μετριασμούς με τα θιγόμενα μέρη·
                                             
                                          
                                                3)
                                             
                                             
                                                διασφαλίζει αναλυτική αξιολόγηση της αλλαγής, καθώς και τυχόν αναγκαίων αλληλεπιδράσεων·
                                             
                                          
                                                4)
                                             
                                             
                                                εξασφαλίζει ότι η αξιολόγηση της ασφάλειας περιέχει έγκυρα και τεκμηριωμένα επιχειρήματα, αποδεικτικά στοιχεία και κριτήρια ασφάλειας, και ότι η αλλαγή συμβάλλει στη βελτίωση της ασφάλειας, εφόσον αυτό είναι ευλόγως εφικτό.
                                             
                                          
                              ADR.OR.F.030 Πρόσβαση
                        Για τη διαπίστωση της συμμόρφωσης των ενεργειών ενός φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών προς τη δήλωσή του, ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών μεριμνά ώστε κάθε εξουσιοδοτημένο από την αρμόδια αρχή πρόσωπο να έχει ανά πάσα στιγμή:
                        
                                    α)
                                 
                                 
                                    πρόσβαση σε οποιεσδήποτε εγκαταστάσεις, έγγραφα, αρχεία, δεδομένα, διαδικασίες ή οποιοδήποτε άλλο υλικό σχετίζεται με τη δραστηριότητά του·
                                 
                              
                                    β)
                                 
                                 
                                    τη δυνατότητα να εκτελεί ή να παρίσταται στην εκτέλεση κάθε μέτρου, επιθεώρησης, δοκιμής, αξιολόγησης ή άσκησης που κρίνει απαραίτητη η αρμόδια αρχή.
                                 
                              ADR.OR.F.035 Ευρήματα και διορθωτικά μέτρα
                        
                                    α)
                                 
                                 
                                    Αφότου η αρμόδια αρχή κοινοποιήσει ένα εύρημα σε φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών σύμφωνα με την ADR.AR.C.055 του παραρτήματος II, ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών προβαίνει στις ακόλουθες ενέργειες εντός της περιόδου που καθορίζει η αρμόδια αρχή:
                                    
                                                1)
                                             
                                             
                                                προσδιορίζει τη βασική αιτία της περίπτωσης μη συμμόρφωσης·
                                             
                                          
                                                2)
                                             
                                             
                                                καταρτίζει σχέδιο διορθωτικών μέτρων·
                                             
                                          
                                                3)
                                             
                                             
                                                αποδεικνύει ότι εφάρμοσε τα διορθωτικά μέτρα στον απαιτούμενο από την αρμόδια αρχή βαθμό εντός της περιόδου που είχε συμφωνήσει με την εν λόγω αρχή κατά την ADR.AR.C.055 στοιχείο δ) του παραρτήματος II.
                                             
                                          
                              
                                    β)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών ενημερώνει τον φορέα εκμετάλλευσης του αεροδρομίου σχετικά με τα μέτρα που περιγράφονται στο στοιχείο α) και, ανάλογα με την περίπτωση, συντονίζει τα εν λόγω μέτρα με τον φορέα εκμετάλλευσης του αεροδρομίου.
                                 
                              ADR.OR.F.040 Άμεση αντίδραση σε πρόβλημα ασφάλειας — Συμμόρφωση με τις οδηγίες ασφάλειας
                        Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών:
                        
                                    α)
                                 
                                 
                                    εφαρμόζει κάθε μέτρο ασφάλειας, καθώς και οδηγίες ασφάλειας, που έχει λάβει η αρμόδια αρχή κατά την ADR.AR.A.030 στοιχείο γ) και την ADR.AR.A.040 του παραρτήματος II·
                                 
                              
                                    β)
                                 
                                 
                                    όταν εφαρμόζει τα μέτρα που αναφέρονται στο στοιχείο α), ενεργεί σε συντονισμό με τον φορέα εκμετάλλευσης του αεροδρομίου και τον πάροχο υπηρεσιών εναέριας κυκλοφορίας, εφόσον απαιτείται.
                                 
                              ADR.OR.F.045 Σύστημα διαχείρισης
                        
                                    α)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών, ο φορέας εκμετάλλευσης του αεροδρομίου ή ο πάροχος υπηρεσιών εναέριας κυκλοφορίας, όταν ο τελευταίος αυτός φορέας παρέχει, εν μέρει ή αποκλειστικά, υπηρεσίες διαχείρισης χώρου στάθμευσης και ελιγμών, εφαρμόζει και διατηρεί ένα σύστημα διαχείρισης που ενσωματώνει ένα σύστημα διαχείρισης της ασφάλειας το οποίο καλύπτει επίσης τις εν λόγω δραστηριότητες.
                                 
                              
                                    β)
                                 
                                 
                                    Το σύστημα διαχείρισης περιλαμβάνει:
                                    
                                                1)
                                             
                                             
                                                σαφώς καθορισμένες γραμμές αρμοδιότητας και λογοδοσίας σε θέματα ασφάλειας για όλον τον φορέα, καθώς και την άμεση λογοδοσία των ανώτερων διοικητικών στελεχών όσον αφορά την ασφάλεια·
                                             
                                          
                                                2)
                                             
                                             
                                                περιγραφή της γενικής νοοτροπίας και των αρχών του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών όσον αφορά την ασφάλεια, καλούμενη πολιτική ασφάλειας, τις οποίες προσυπογράφει ο υπόλογος διευθυντής·
                                             
                                          
                                                3)
                                             
                                             
                                                επίσημη διαδικασία που εξασφαλίζει τον εντοπισμό κινδύνων στις λειτουργίες·
                                             
                                          
                                                4)
                                             
                                             
                                                επίσημη διαδικασία που εξασφαλίζει την ανάλυση, την αξιολόγηση και τον μετριασμό της διακινδύνευσης ασφάλειας κατά την παροχή υπηρεσιών διαχείρισης χώρου στάθμευσης και ελιγμών·
                                             
                                          
                                                5)
                                             
                                             
                                                τα μέσα, αφενός, για την επαλήθευση των επιδόσεων ασφάλειας του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών με βάση τους δείκτες επιδόσεων ασφάλειας και τους στόχους επιδόσεων ασφάλειας του συστήματος διαχείρισης της ασφάλειας, και, αφετέρου, για την επικύρωση της αποτελεσματικότητας των ελέγχων διακινδύνευσης ασφάλειας·
                                             
                                          
                                                6)
                                             
                                             
                                                επίσημη διαδικασία για:
                                                
                                                            i)
                                                         
                                                         
                                                            τον εντοπισμό αλλαγών στην οργάνωση, στο οικείο σύστημα διαχείρισης ή στην παροχή υπηρεσιών διαχείρισης χώρου στάθμευσης και ελιγμών, οι οποίες ενδέχεται να θίξουν τις παγιωμένες διεργασίες, διαδικασίες και υπηρεσίες,
                                                         
                                                      
                                                            ii)
                                                         
                                                         
                                                            την περιγραφή των ρυθμίσεων που διασφαλίζουν τις επιδόσεις ασφάλειας πριν από την εφαρμογή των αλλαγών,
                                                         
                                                      
                                                            iii)
                                                         
                                                         
                                                            την εξάλειψη ή την τροποποίηση ελέγχων της διακινδύνευσης ασφάλειας που δεν χρειάζονται πλέον ή δεν είναι αποτελεσματικοί λόγω αλλαγών στο επιχειρησιακό περιβάλλον·
                                                         
                                                      
                                          
                                                7)
                                             
                                             
                                                επίσημη διαδικασία για την επανεξέταση του συστήματος διαχείρισης κατά το στοιχείο α), τον εντοπισμό των αιτίων για τις κατώτερες των προτύπων επιδόσεις του συστήματος διαχείρισης της ασφάλειας, τον προσδιορισμό των επιπτώσεων αυτών των επιδόσεων στις λειτουργίες, και την εξάλειψη ή τον περιορισμό των επιπτώσεων των αιτίων·
                                             
                                          
                                                8)
                                             
                                             
                                                πρόγραμμα εκπαίδευσης σε θέματα ασφάλειας που διασφαλίζει ότι το προσωπικό που εμπλέκεται στην παροχή υπηρεσιών διαχείρισης χώρου στάθμευσης και ελιγμών είναι εκπαιδευμένο και ικανό να εκτελεί τα καθήκοντα διαχείρισης της ασφάλειας·
                                             
                                          
                                                9)
                                             
                                             
                                                επίσημους τρόπους για την επικοινωνία ασφάλειας, ώστε να διασφαλίζεται ότι το προσωπικό έχει πλήρη γνώση του συστήματος διαχείρισης της ασφάλειας, διαβιβάζει πληροφορίες κρίσιμες για την ασφάλεια, και εξηγεί τους λόγους για τους οποίους λαμβάνονται ιδιαίτερα μέτρα ασφάλειας και καθιερώνονται ή τροποποιούνται οι διαδικασίες ασφάλειας·
                                             
                                          
                                                10)
                                             
                                             
                                                τη διαδικασία παρακολούθησης της συμμόρφωσης του φορέα προς τις σχετικές απαιτήσεις.
                                             
                                          
                              
                                    γ)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών τεκμηριώνει σε εγχειρίδιο όλες τις καίριες διαδικασίες του συστήματος διαχείρισης.
                                 
                              ADR.OR.F.050 Αναφορά δυσλειτουργιών συστημάτων που χρησιμοποιούνται για την παροχή υπηρεσιών διαχείρισης χώρου στάθμευσης και ελιγμών
                        Με την επιφύλαξη του κανονισμού (ΕΕ) αριθ. 376/2014, ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών αναφέρει στην αρμόδια αρχή του κράτους στο οποίο βρίσκεται το αεροδρόμιο, στον φορέα εκμετάλλευσης του αεροδρομίου και στον φορέα που είναι αρμόδιος για τον σχεδιασμό κάθε στοιχείου εξοπλισμού του αεροδρομίου που χρησιμοποιείται για την παροχή υπηρεσιών διαχείρισης χώρου στάθμευσης και ελιγμών κάθε δυσλειτουργία, τεχνικό ελάττωμα, υπέρβαση τεχνικών περιορισμών, περιστατικό ή κάθε άλλη αντικανονική περίσταση που έθεσε ή ενδέχεται να θέσει σε κίνδυνο την ασφάλεια και δεν κατέληξε σε ατύχημα ή σοβαρό συμβάν.
                        ADR.OR.F.055 Σύστημα αναφοράς θεμάτων ασφάλειας
                        
                                    α)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών καθιερώνει και εφαρμόζει σύστημα αναφοράς θεμάτων ασφάλειας για το προσωπικό του.
                                 
                              
                                    β)
                                 
                                 
                                    Στο πλαίσιο της διαδικασίας που αναφέρεται στην ADR.OR.F.045 στοιχείο β) σημείο 3, ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών διασφαλίζει ότι:
                                    
                                                1)
                                             
                                             
                                                το προσωπικό του χρησιμοποιεί το σύστημα αναφοράς θεμάτων ασφάλειας για την υποχρεωτική αναφορά κάθε ατυχήματος, σοβαρού συμβάντος και περιστατικού·
                                             
                                          
                                                2)
                                             
                                             
                                                το σύστημα αναφοράς θεμάτων ασφάλειας είναι δυνατόν να χρησιμοποιείται για την εθελοντική αναφορά κάθε ελαττώματος, σφάλματος και κινδύνου ασφάλειας που ενδέχεται να έχει επιπτώσεις στην ασφάλεια.
                                             
                                          
                              
                                    γ)
                                 
                                 
                                    Το σύστημα αναφοράς θεμάτων ασφάλειας προστατεύει την ταυτότητα του αναφέροντος, ενθαρρύνει την εθελοντική αναφορά και παρέχει τη δυνατότητα ανώνυμης υποβολής των αναφορών.
                                 
                              
                                    δ)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών:
                                    
                                                1)
                                             
                                             
                                                καταχωρίζει σε αρχείο όλες τις αναφορές που υποβάλλονται·
                                             
                                          
                                                2)
                                             
                                             
                                                διαβιβάζει τις αναφορές στον φορέα εκμετάλλευσης του αεροδρομίου, και, ανάλογα με την περίπτωση, στον πάροχο υπηρεσιών εναέριας κυκλοφορίας·
                                             
                                          
                                                3)
                                             
                                             
                                                σε συνεργασία με τον φορέα εκμετάλλευσης του αεροδρομίου ή τον πάροχο υπηρεσιών εναέριας κυκλοφορίας, ή και τους δύο, αναλύει και αξιολογεί τις αναφορές, με σκοπό να αντιμετωπίσει τις ελλείψεις στην ασφάλεια και να προσδιορίσει τις τάσεις·
                                             
                                          
                                                4)
                                             
                                             
                                                συμμετέχει, ανάλογα με την περίπτωση, στις διερευνήσεις που διεξάγει ο φορέας εκμετάλλευσης αεροδρομίου σχετικά με τις αναφορές·
                                             
                                          
                                                5)
                                             
                                             
                                                απέχει από την απόδοση ευθυνών σύμφωνα με τις αρχές του «πνεύματος δικαιοσύνης».
                                             
                                          
                              ADR.OR.F.060 Προγράμματα ασφάλειας
                        Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών συμμετέχει στα προγράμματα ασφάλειας που καταρτίζει ο φορέας εκμετάλλευσης του αεροδρομίου.
                        ADR.OR.F.065 Απαιτήσεις που αφορούν το προσωπικό
                        
                                    α)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών:
                                    
                                                1)
                                             
                                             
                                                διορίζει υπόλογο διευθυντή, ο οποίος έχει την εξουσία να διασφαλίζει ότι όλες οι δραστηριότητες μπορούν να χρηματοδοτούνται και να εκτελούνται σύμφωνα με τις ισχύουσες απαιτήσεις. Ο υπόλογος διευθυντής είναι αρμόδιος για τη συγκρότηση και τη διατήρηση αποτελεσματικού συστήματος διαχείρισης·
                                             
                                          
                                                2)
                                             
                                             
                                                διορίζει πρόσωπο αρμόδιο για τη διαχείριση και την εποπτεία των επιχειρησιακών υπηρεσιών που σχετίζονται με τη διαχείριση χώρου στάθμευσης και ελιγμών·
                                             
                                          
                                                3)
                                             
                                             
                                                διορίζει πρόσωπο που είναι αρμόδιο για την ανάπτυξη, τη συντήρηση και την καθημερινή διαχείριση του συστήματος διαχείρισης της ασφάλειας. Το πρόσωπο αυτό ενεργεί ανεξάρτητα από άλλα διοικητικά στελέχη του φορέα, έχει άμεση πρόσβαση στον υπόλογο διευθυντή και στην ενδεδειγμένη διαχείριση θεμάτων ασφάλειας και λογοδοτεί στον υπόλογο διευθυντή·
                                             
                                          
                                                4)
                                             
                                             
                                                διαθέτει επαρκές και ειδικευμένο προσωπικό για τις προγραμματισμένες εργασίες και δραστηριότητες που πρέπει να εκτελούνται σύμφωνα με τις εφαρμοστέες απαιτήσεις·
                                             
                                          
                                                5)
                                             
                                             
                                                ορίζει επαρκή αριθμό εποπτών προσωπικού οι οποίοι καθορίζουν τα καθήκοντα και τις αρμοδιότητες, με βάση την οργανωτική δομή του φορέα και το δυναμικό του απασχολούμενου προσωπικού·
                                             
                                          
                                                6)
                                             
                                             
                                                εξασφαλίζει ότι το προσωπικό που εμπλέκεται στην παροχή υπηρεσιών διαχείρισης χώρου στάθμευσης και ελιγμών είναι επαρκώς εκπαιδευμένο σύμφωνα με το πρόγραμμα εκπαίδευσης.
                                             
                                          
                              
                                    β)
                                 
                                 
                                    Σε περίπτωση που ο φορέας εκμετάλλευσης του αεροδρομίου ή ο πάροχος υπηρεσιών εναέριας κυκλοφορίας παρέχουν, εν μέρει ή αποκλειστικά, υπηρεσίες διαχείρισης χώρου στάθμευσης και ελιγμών, μεριμνούν ώστε οι απαιτήσεις του στοιχείου α) να περιλαμβάνονται στην κατανομή αρμοδιοτήτων που εφαρμόζεται στο πλαίσιο των συστημάτων διαχείρισής τους.
                                 
                              ADR.OR.F.075 Κατανάλωση οινοπνεύματος, ψυχοτρόπων ουσιών και φαρμάκων
                        Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών εφαρμόζει τις διαδικασίες που έχει καθιερώσει ο φορέας εκμετάλλευσης του αεροδρομίου σύμφωνα με την ADR.OR.C.045 όσον αφορά την κατανάλωση οινοπνεύματος, ψυχοτρόπων ουσιών και φαρμάκων από τα μέλη του προσωπικού του που εμπλέκονται στην παροχή υπηρεσιών διαχείρισης χώρου στάθμευσης και ελιγμών.
                        ADR.OR.F.080 Τήρηση αρχείων
                        
                                    α)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών καταρτίζει κατάλληλο σύστημα τήρησης αρχείων, το οποίο καλύπτει όλες τις δραστηριότητες που εκτελούνται βάσει του κανονισμού (ΕΕ) 2018/1139 και των κατ’ εξουσιοδότηση και εκτελεστικών πράξεων που εκδίδονται βάσει αυτού.
                                 
                              
                                    β)
                                 
                                 
                                    Η μορφή των αρχείων καθορίζεται στο εγχειρίδιο του συστήματος διαχείρισης.
                                 
                              
                                    γ)
                                 
                                 
                                    Τα αρχεία αποθηκεύονται κατά τρόπο που εξασφαλίζει προστασία έναντι φθοράς, παραποίησης και κλοπής.
                                 
                              
                                    δ)
                                 
                                 
                                    Τα αρχεία τηρούνται τουλάχιστον για περίοδο 5 ετών, με τις ακόλουθες εξαιρέσεις:
                                    
                                                1)
                                             
                                             
                                                η ισχύουσα δήλωση διατηρείται για όσο διάστημα είναι σε ισχύ·
                                             
                                          
                                                2)
                                             
                                             
                                                οι γραπτές συμφωνίες με άλλους φορείς διατηρούνται για όσο διάστημα είναι σε ισχύ·
                                             
                                          
                                                3)
                                             
                                             
                                                οι εκθέσεις αξιολόγησης της ασφάλειας διατηρούνται για τη διάρκεια ζωής του συστήματος, της διαδικασίας ή της δραστηριότητας·
                                             
                                          
                                                4)
                                             
                                             
                                                τα αρχεία σχετικά με την εκπαίδευση και τα επαγγελματικά προσόντα των μελών του προσωπικού, καθώς και οι περιοδικοί έλεγχοι ικανοτήτων τους διατηρούνται για τουλάχιστον 4 έτη από τη λήξη της απασχόλησής τους, ή έως ότου ελεγχθεί από την αρμόδια αρχή ο τομέας απασχόλησής τους·
                                             
                                          
                              
                                    ε)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών καταρτίζει και τηρεί μητρώο κινδύνων.
                                 
                              ADR.OR.F.085 Επίσημος διακανονισμός μεταξύ του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών και του φορέα εκμετάλλευσης του αεροδρομίου
                        
                                    α)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών προβαίνει σε επίσημο διακανονισμό με τον φορέα εκμετάλλευσης του αεροδρομίου στο οποίο προτίθεται να παρέχει υπηρεσίες διαχείρισης χώρου στάθμευσης και ελιγμών.
                                 
                              
                                    β)
                                 
                                 
                                    Ο διακανονισμός συνάπτεται πριν από την έναρξη της παροχής των υπηρεσιών.
                                 
                              
                                    γ)
                                 
                                 
                                    Στον επίσημο διακανονισμό περιλαμβάνονται τουλάχιστον τα ακόλουθα:
                                    
                                                1)
                                             
                                             
                                                η διάρκεια του διακανονισμού·
                                             
                                          
                                                2)
                                             
                                             
                                                καθορισμός της περιοχής όπου θα παρέχονται οι υπηρεσίες διαχείρισης χώρου στάθμευσης και ελιγμών·
                                             
                                          
                                                3)
                                             
                                             
                                                κατάλογος των υπηρεσιών που θα παρέχει ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών·
                                             
                                          
                                                4)
                                             
                                             
                                                οι μέθοδοι ανταλλαγής επιχειρησιακών πληροφοριών μεταξύ του φορέα εκμετάλλευσης του αεροδρομίου και του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών.
                                             
                                          
                              ADR.OR.F.090 Επίσημος διακανονισμός μεταξύ του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών και του παρόχου υπηρεσιών εναέριας κυκλοφορίας
                        
                                    α)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών προβαίνει σε επίσημο διακανονισμό με τον πάροχο υπηρεσιών εναέριας κυκλοφορίας του αεροδρομίου στο οποίο προτίθεται να παρέχει υπηρεσίες διαχείρισης χώρου στάθμευσης και ελιγμών.
                                 
                              
                                    β)
                                 
                                 
                                    Ο διακανονισμός συνάπτεται πριν από την έναρξη της παροχής των υπηρεσιών.
                                 
                              
                                    γ)
                                 
                                 
                                    Στον επίσημο διακανονισμό περιλαμβάνονται τουλάχιστον τα ακόλουθα:
                                    
                                                1)
                                             
                                             
                                                η διάρκεια του διακανονισμού·
                                             
                                          
                                                2)
                                             
                                             
                                                εύρος των προς παροχή υπηρεσιών, συμπεριλαμβανομένων του συντονισμού των εξουσιοδοτήσεων εκκίνησης κινητήρα, της τροχοδρόμησης και της οπισθέλκυσης αεροσκαφών·
                                             
                                          
                                                3)
                                             
                                             
                                                σημεία μεταβίβασης μεταξύ των υπηρεσιών διαχείρισης χώρου στάθμευσης και ελιγμών και του παρόχου υπηρεσιών εναέριας κυκλοφορίας·
                                             
                                          
                                                4)
                                             
                                             
                                                οι μέθοδοι ανταλλαγής επιχειρησιακών πληροφοριών μεταξύ του παρόχου υπηρεσιών εναέριας κυκλοφορίας και του φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών·
                                             
                                          
                                                5)
                                             
                                             
                                                συντονισμός των εξουσιοδοτήσεων εκκίνησης κινητήρα, της τροχοδρόμησης και της οπισθέλκυσης αεροσκάφους.
                                             
                                          
                              ADR.OR.F.095 Εγχειρίδιο συστήματος διαχείρισης
                        
                                    α)
                                 
                                 
                                    Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών:
                                    
                                                1)
                                             
                                             
                                                καταρτίζει και διατηρεί εγχειρίδιο συστήματος διαχείρισης·
                                             
                                          
                                                2)
                                             
                                             
                                                εξασφαλίζει την εύκολη πρόσβαση του προσωπικού του στο εγχειρίδιο και ενημερώνει το προσωπικό για τυχόν αλλαγές·
                                             
                                          
                                                3)
                                             
                                             
                                                κατόπιν διαβούλευσης και σε συντονισμό με τον φορέα εκμετάλλευσης του αεροδρομίου, παρέχει στην αρμόδια αρχή τις προβλεπόμενες τροποποιήσεις και αναθεωρήσεις του εγχειριδίου, πριν από την ημερομηνία έναρξης ισχύος τους·
                                             
                                          
                                                4)
                                             
                                             
                                                επανεξετάζει το περιεχόμενο του εγχειριδίου, διασφαλίζει τη συνεχή επικαιροποίηση και τροποποίησή του, εφόσον είναι αναγκαίο·
                                             
                                          
                                                5)
                                             
                                             
                                                ενσωματώνει όλες τις τροποποιήσεις και τις αναθεωρήσεις του εγχειριδίου που απαιτεί η αρμόδια αρχή·
                                             
                                          
                                                6)
                                             
                                             
                                                γνωστοποιεί στους άλλους ενδιαφερόμενους φορείς τις αλλαγές που επέρχονται στα καθήκοντά τους·
                                             
                                          
                                                7)
                                             
                                             
                                                μεριμνά ώστε το εγχειρίδιο να περιέχει ορθώς τις πληροφορίες που λαμβάνονται από εγκεκριμένα έγγραφα και κάθε τροποποίησή τους·
                                             
                                          
                                                8)
                                             
                                             
                                                διασφαλίζει ότι το εγχειρίδιο έχει συνταχθεί σε γλώσσα αποδεκτή από την αρμόδια αρχή·
                                             
                                          
                                                9)
                                             
                                             
                                                διασφαλίζει ότι όλο το προσωπικό είναι ικανό να διαβάζει και να κατανοεί τη γλώσσα στην οποία έχουν συνταχθεί τα μέρη του εγχειριδίου και άλλα έγγραφα που αφορούν τα καθήκοντα και τις ευθύνες του·
                                             
                                          
                                                10)
                                             
                                             
                                                εξασφαλίζει ότι το εγχειρίδιο έχει υπογραφεί από τον υπόλογο διευθυντή του φορέα·
                                             
                                          
                                                11)
                                             
                                             
                                                εξασφαλίζει ότι το εγχειρίδιο έχει τυπωθεί ή είναι σε ηλεκτρονική μορφή και είναι εύκολο να αναθεωρηθεί·
                                             
                                          
                                                12)
                                             
                                             
                                                εξασφαλίζει ότι το εγχειρίδιο διαθέτει σύστημα διαχείρισης ελέγχου της έκδοσης του εγχειριδίου και ότι εμφαίνεται η εν λόγω έκδοση στο εγχειρίδιο·
                                             
                                          
                                                13)
                                             
                                             
                                                εξασφαλίζει ότι το εγχειρίδιο τηρεί τις αρχές ανθρώπινων παραγόντων και είναι οργανωμένο κατά τρόπο που διευκολύνει την προετοιμασία, τη χρήση και την επανεξέτασή του·
                                             
                                          
                                                14)
                                             
                                             
                                                τηρεί στο αεροδρόμιο όπου παρέχει υπηρεσίες τουλάχιστον ένα πλήρες και ισχύον αντίγραφο του εγχειριδίου και το διαθέτει στην αρμόδια αρχή προς επιθεώρηση.
                                             
                                          
                              
                                    β)
                                 
                                 
                                    Το περιεχόμενο του εγχειριδίου έχει την ακόλουθη δομή:
                                    
                                                1)
                                             
                                             
                                                γενικό μέρος·
                                             
                                          
                                                2)
                                             
                                             
                                                σύστημα διαχείρισης του φορέα και απαιτήσεις ειδίκευσης.
                                             
                                          
                              
                                    γ)
                                 
                                 
                                    Σε περίπτωση που ο φορέας εκμετάλλευσης του αεροδρομίου ή ο πάροχος υπηρεσιών εναέριας κυκλοφορίας παρέχουν, εν μέρει ή αποκλειστικά, υπηρεσίες διαχείρισης χώρου στάθμευσης και ελιγμών, μεριμνούν ώστε οι σχετικές απαιτήσεις του στοιχείου β) να περιλαμβάνονται στο εγχειρίδιο αεροδρομίου ή στο επιχειρησιακό εγχειρίδιο υπηρεσιών εναέριας κυκλοφορίας αντίστοιχα.
                                 
                              ADR.OR.F.100 Απαιτήσεις τεκμηρίωσης
                        Ο φορέας που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών:
                        
                                    α)
                                 
                                 
                                    εξασφαλίζει τη διάθεση των μερών του εγχειριδίου αεροδρομίου που αφορούν την παροχή υπηρεσιών διαχείρισης χώρου στάθμευσης και ελιγμών στο επιχειρησιακό προσωπικό του·
                                 
                              
                                    β)
                                 
                                 
                                    καθιστά διαθέσιμη κάθε άλλη τεκμηρίωση που απαιτεί η αρμόδια αρχή και τις σχετικές τροποποιήσεις·
                                 
                              
                                    γ)
                                 
                                 
                                    διανέμει επιχειρησιακές οδηγίες και άλλες πληροφορίες χωρίς καθυστέρηση.».
                                 
                              
                  
               (*1)  Κανονισμός (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010, σχετικά με τη διερεύνηση και την πρόληψη ατυχημάτων και συμβάντων στην πολιτική αεροπορία και την κατάργηση της οδηγίας 94/56/ΕΚ (ΕΕ L 295 της 12.11.2010, σ. 35).»·»
         
      
      
         
            ΠΑΡΑΡΤΗΜΑ III
            Στο παράρτημα IV του κανονισμού (ΕΕ) αριθ. 139/2014, προστίθεται το ακόλουθο τμήμα Δ:
            «ΤΜΗΜΑ Δ – ΛΕΙΤΟΥΡΓΙΕΣ ΔΙΑΧΕΙΡΙΣΗΣ ΧΩΡΟΥ ΣΤΑΘΜΕΥΣΗΣ ΚΑΙ ΕΛΙΓΜΩΝ
            ADR.OPS.D.001 Δραστηριότητες σχετικές με την ασφάλεια της διαχείρισης χώρου στάθμευσης και ελιγμών
            
                        α)
                     
                     
                        Ο φορέας εκμετάλλευσης αεροδρομίου εξασφαλίζει ότι στον χώρο στάθμευσης και ελιγμών καθιερώνονται και εφαρμόζονται τα μέσα και οι διαδικασίες για:
                        
                                    1)
                                 
                                 
                                    τη ρύθμιση των κινήσεων των αεροσκαφών με σκοπό την αποφυγή συγκρούσεων μεταξύ αεροσκαφών και μεταξύ αεροσκαφών και εμποδίων·
                                 
                              
                                    2)
                                 
                                 
                                    τη ρύθμιση της εισόδου αεροσκαφών, και τον συντονισμό της εξόδου αεροσκαφών από τον χώρο στάθμευσης και ελιγμών με τον πύργο ελέγχου του αεροδρομίου·
                                 
                              
                                    3)
                                 
                                 
                                    τη διασφάλιση της ασφαλούς και ταχείας κίνησης των οχημάτων·
                                 
                              
                                    4)
                                 
                                 
                                    και την κατάλληλη ρύθμιση των ακόλουθων δραστηριοτήτων:
                                    
                                                i)
                                             
                                             
                                                κατανομή θέσεων στάθμευσης·
                                             
                                          
                                                ii)
                                             
                                             
                                                παροχή υπηρεσιών καθοδήγησης στάθμευσης αεροσκαφών·
                                             
                                          
                                                iii)
                                             
                                             
                                                διαδικασία στάθμευσης αεροσκαφών και αναχώρησης από τη θέση στάθμευσης·
                                             
                                          
                                                iv)
                                             
                                             
                                                ανεφοδιασμό αεροσκαφών με καύσιμα·
                                             
                                          
                                                v)
                                             
                                             
                                                προφυλάξεις σχετικά με απορρεύματα αερίων στροβιλοκινητήρα και δοκιμές κινητήρων·
                                             
                                          
                                                vi)
                                             
                                             
                                                εξουσιοδοτήσεις εκκίνησης κινητήρα και οδηγίες τροχοδρόμησης.
                                             
                                          
                              
                  
                        β)
                     
                     
                        Για να εφαρμόσει το στοιχείο α), ο φορέας εκμετάλλευσης αεροδρομίου δύναται να αναθέσει αρμοδιότητες σε άλλους φορείς. Σε περίπτωση που ο φορέας εκμετάλλευσης αεροδρομίου προβεί σε ανάθεση αρμοδιοτήτων, περιλαμβάνει την εν λόγω ανάθεση στο εγχειρίδιο αεροδρομίου.
                     
                  ADR.OPS.D.005 Όρια χώρου στάθμευσης και ελιγμών
            
                        α)
                     
                     
                        Ο φορέας εκμετάλλευσης αεροδρομίου, σε συνεργασία με τον πάροχο υπηρεσιών εναέριας κυκλοφορίας, καθορίζει και διαβιβάζει τα όρια του χώρου στάθμευσης και ελιγμών στον πάροχο υπηρεσιών αεροναυτικών πληροφοριών, για δημοσίευση στο εγχειρίδιο αεροναυτικών πληροφοριών (AIP).
                     
                  
                        β)
                     
                     
                        Κατά τον καθορισμό των ορίων του χώρου στάθμευσης και ελιγμών, πρέπει να λαμβάνονται υπόψη τουλάχιστον τα ακόλουθα:
                        
                                    1)
                                 
                                 
                                    η διάταξη του αεροδρομίου·
                                 
                              
                                    2)
                                 
                                 
                                    η διαμόρφωση του διαδρόμου και του τροχοδρόμου και η μέθοδος λειτουργίας·
                                 
                              
                                    3)
                                 
                                 
                                    η πυκνότητα κυκλοφορίας·
                                 
                              
                                    4)
                                 
                                 
                                    οι καιρικές συνθήκες·
                                 
                              
                                    5)
                                 
                                 
                                    οι επιχειρησιακές διαδικασίες.
                                 
                              
                  ADR.OPS.D.010 Συντονισμός εισόδου/εξόδου αεροσκαφών από τον χώρο στάθμευσης και ελιγμών
            
                        α)
                     
                     
                        Ο φορέας εκμετάλλευσης αεροδρομίου διασφαλίζει ότι η είσοδος και η έξοδος των αεροσκαφών από τον χώρο στάθμευσης και ελιγμών συντονίζεται με τον πάροχο υπηρεσιών εναέριας κυκλοφορίας, όταν τις κινήσεις των αεροσκαφών στον χώρο στάθμευσης και ελιγμών δεν διαχειρίζεται ο πάροχος υπηρεσιών εναέριας κυκλοφορίας. Ο συντονισμός περιλαμβάνει:
                        
                                    1)
                                 
                                 
                                    καθορισμένα σημεία μεταβίβασης μεταξύ των υπηρεσιών διαχείρισης χώρου στάθμευσης και ελιγμών και των υπηρεσιών εναέριας κυκλοφορίας για την άφιξη και την αναχώρηση αεροσκαφών·
                                 
                              
                                    2)
                                 
                                 
                                    καθορισμένες εγκαταστάσεις επικοινωνίας αέρος-εδάφους που θα χρησιμοποιούνται στον χώρο στάθμευσης και ελιγμών·
                                 
                              
                                    3)
                                 
                                 
                                    περιοχές κράτησης για αφικνούμενα αεροσκάφη, όταν δεν υπάρχουν διαθέσιμες θέσεις στάθμευσης αεροσκαφών.
                                 
                              
                  
                        β)
                     
                     
                        Ο φορέας εκμετάλλευσης αεροδρομίου διαβιβάζει στους παρόχους υπηρεσιών αεροναυτικών πληροφοριών, με σκοπό τη δημοσίευση στο εγχειρίδιο αεροναυτικών πληροφοριών (AIP):
                        
                                    1)
                                 
                                 
                                    τα καθορισμένα σημεία μεταβίβασης του στοιχείου α) σημείο 1·
                                 
                              
                                    2)
                                 
                                 
                                    τις καθορισμένες εγκαταστάσεις επικοινωνίας αέρος-εδάφους του στοιχείου α) σημείο 2.
                                 
                              
                  ADR.OPS.D.015 Διαχείριση κινήσεων αεροσκαφών στον χώρο στάθμευσης και ελιγμών
            Ο φορέας εκμετάλλευσης του αεροδρομίου εξασφαλίζει ότι:
            
                        α)
                     
                     
                        παρέχονται στα αεροσκάφη οδηγίες σχετικά με τη διαδρομή που πρέπει να ακολουθήσουν στον χώρο στάθμευσης και ελιγμών·
                     
                  
                        β)
                     
                     
                        παρέχονται επαρκή οπτικά βοηθήματα, προκειμένου να διασφαλίζεται η δυνατότητα των πληρωμάτων των αεροσκαφών να προσδιορίζουν την εκχωρηθείσα διαδρομή·
                     
                  
                        γ)
                     
                     
                        η προβλεπόμενη διαδρομή είναι ελεύθερη από κάθε εμπόδιο που μπορεί να ενέχει κίνδυνο σύγκρουσης με το κινούμενο αεροσκάφος.
                     
                  ADR.OPS.D.025 Κατανομή θέσεων στάθμευσης αεροσκαφών
            
                        α)
                     
                     
                        Ο φορέας εκμετάλλευσης αεροδρομίου καθιερώνει και μεριμνά για την εφαρμογή διαδικασιών που διασφαλίζουν ότι η κατανεμηθείσα θέση στάθμευσης αεροσκάφους:
                        
                                    1)
                                 
                                 
                                    είναι κατάλληλη για τον τύπο του αεροσκάφους που προορίζεται να τη χρησιμοποιήσει·
                                 
                              
                                    2)
                                 
                                 
                                    ανακοινώνεται στον φορέα που είναι υπεύθυνος για την παροχή υπηρεσιών διαχείρισης χώρου στάθμευσης και ελιγμών, εφόσον υπάρχει, ή στον σχετικό πάροχο υπηρεσιών εναέριας κυκλοφορίας·
                                 
                              
                                    3)
                                 
                                 
                                    ανακοινώνεται στα πρόσωπα που είναι υπεύθυνα για τους ελιγμούς του αεροσκάφους.
                                 
                              
                  
                        β)
                     
                     
                        Ο φορέας εκμετάλλευσης αεροδρομίου διασφαλίζει ότι κατά την κατανομή θέσεων στάθμευσης σε αεροσκάφη, λαμβάνονται υπόψη τουλάχιστον οι ακόλουθες παράμετροι:
                        
                                    1)
                                 
                                 
                                    τα χαρακτηριστικά του αεροσκάφους·
                                 
                              
                                    2)
                                 
                                 
                                    τα βοηθήματα στάθμευσης·
                                 
                              
                                    3)
                                 
                                 
                                    οι εγκαταστάσεις που εξυπηρετούν τη θέση στάθμευσης αεροσκάφους·
                                 
                              
                                    4)
                                 
                                 
                                    η εγγύτητα της υποδομής·
                                 
                              
                                    5)
                                 
                                 
                                    άλλα σταθμευμένα αεροσκάφη στις παρακείμενες θέσεις στάθμευσης αεροσκαφών·
                                 
                              
                                    6)
                                 
                                 
                                    οι βοηθητικές εγκαταστάσεις των θέσεων στάθμευσης.
                                 
                              
                  ADR.OPS.D.030 Καθοδήγηση στάθμευσης αεροσκαφών
            Ο φορέας εκμετάλλευσης αεροδρομίου διασφαλίζει την παροχή καθοδήγησης στάθμευσης αεροσκαφών με χρήση των σημάτων καθοδήγησης στάθμευσης, σύμφωνα με το προσάρτημα 1 του παραρτήματος του εκτελεστικού κανονισμού (ΕΕ) αριθ. 923/2012 της Επιτροπής (*1).
            ADR.OPS.D.035 Στάθμευση αεροσκαφών
            Ο φορέας εκμετάλλευσης αεροδρομίου καθιερώνει και μεριμνά για την εφαρμογή διαδικασιών που διασφαλίζουν τα ακόλουθα:
            
                        α)
                     
                     
                        παρακολουθείται μια περιοχή που έχει καθοριστεί για τη στάθμευση των αεροσκαφών προκειμένου να διασφαλίζεται ότι τηρούνται οι αποστάσεις αποφυγής εμποδίων στη διάρκεια των ελιγμών στάθμευσης·
                     
                  
                        β)
                     
                     
                        παρέχεται καθοδήγηση ώστε να διασφαλίζεται η ασφαλής στάθμευση των αεροσκαφών·
                     
                  
                        γ)
                     
                     
                        τα αυτοματοποιημένα συστήματα καθοδήγησης στάθμευσης, εφόσον υπάρχουν, λειτουργούν με ορθό τρόπο·
                     
                  
                        δ)
                     
                     
                        τα πρόσωπα που είναι υπεύθυνα για την τροχοδρόμηση των αεροσκαφών ειδοποιούνται ώστε να σταματήσουν το αεροσκάφος, όταν δεν τηρούνται οι αποστάσεις αποφυγής εμποδίων·
                     
                  
                        ε)
                     
                     
                        απαγορεύεται να προσεγγίζουν το αεροσκάφος πρόσωπα άλλα από εκείνα που απαιτούνται για την παροχή συνδρομής στη διαδικασία στάθμευσης αεροσκάφους, όταν είναι αναμμένα τα φώτα αποφυγής σύγκρουσης και οι κινητήρες είναι σε λειτουργία·
                     
                  
                        στ)
                     
                     
                        η θέση στάθμευσης αεροσκάφους είναι απαλλαγμένη από θραύσματα από ξένα σώματα (FOD) τα οποία ενδέχεται να επηρεάσουν την ασφάλεια.
                     
                  ADR.OPS.D.040 Αναχώρηση αεροσκαφών από τη θέση στάθμευσης
            Ο φορέας εκμετάλλευσης αεροδρομίου καθιερώνει και μεριμνά για την εφαρμογή διαδικασιών που διασφαλίζουν ότι κατά την αναχώρηση αεροσκάφους από τη θέση στάθμευσης αεροσκάφους:
            
                        α)
                     
                     
                        ο εξοπλισμός εξυπηρέτησης εδάφους, εκτός από τα οχήματα οπισθέλκυσης εάν απαιτούνται για την κίνηση αεροσκάφους, και τυχόν οχήματα έχουν απομακρυνθεί από τη θέση στάθμευσης αεροσκάφους ή είναι σταθμευμένα σε καθορισμένες περιοχές·
                     
                  
                        β)
                     
                     
                        σε περίπτωση που στη θέση στάθμευσης αεροσκάφους χρησιμοποιούνται γέφυρες επιβίβασης επιβατών, αυτές έχουν συμπτυχθεί·
                     
                  
                        γ)
                     
                     
                        η ενδεδειγμένη διαδρομή εξόδου από τη θέση στάθμευσης αεροσκάφους είναι ελεύθερη από θραύσματα από ξένα σώματα (FOD)·
                     
                  
                        δ)
                     
                     
                        έχουν διακοπεί οι κινήσεις οχημάτων στη θέση στάθμευσης καθώς και η κυκλοφορία στον/στους παρακείμενο/-ους δρόμο/-ους, με εξαίρεση τα οχήματα οπισθέλκυσης εάν απαιτούνται για την κίνηση αεροσκάφους·
                     
                  
                        ε)
                     
                     
                        απαγορεύεται να προσεγγίζουν το αεροσκάφος πρόσωπα άλλα από εκείνα που απαιτούνται για την παροχή συνδρομής στη διαδικασία αναχώρησης αεροσκάφους από τη θέση στάθμευσης, όταν είναι αναμμένα τα φώτα αποφυγής σύγκρουσης και οι κινητήρες είναι σε λειτουργία.
                     
                  ADR.OPS.D.045 Διάδοση πληροφοριών στους φορείς που δραστηριοποιούνται στον χώρο στάθμευσης και ελιγμών
            
                        α)
                     
                     
                        Ο φορέας εκμετάλλευσης αεροδρομίου μεριμνά για την έγκαιρη διάδοση των πληροφοριών σχετικά με περιορισμούς όσον αφορά τις λειτουργίες στον χώρο στάθμευσης και ελιγμών στους σχετικούς φορείς που δραστηριοποιούνται στον χώρο στάθμευσης και ελιγμών.
                     
                  
                        β)
                     
                     
                        Οι πληροφορίες που πρέπει να παρέχονται περιλαμβάνουν, ανάλογα με την περίπτωση, τα ακόλουθα:
                        
                                    1)
                                 
                                 
                                    το είδος του περιορισμού·
                                 
                              
                                    2)
                                 
                                 
                                    τη διάρκεια του περιορισμού, εφόσον είναι γνωστή·
                                 
                              
                                    3)
                                 
                                 
                                    τα μέτρα μετριασμού που πρέπει να εφαρμοστούν·
                                 
                              
                                    4)
                                 
                                 
                                    τις επιχειρησιακές επιπτώσεις του περιορισμού·
                                 
                              
                                    5)
                                 
                                 
                                    τη διαθεσιμότητα των θέσεων στάθμευσης αεροσκαφών·
                                 
                              
                                    6)
                                 
                                 
                                    τους περιορισμούς σχετικά με τις θέσεις στάθμευσης αεροσκαφών·
                                 
                              
                                    7)
                                 
                                 
                                    τη διαθεσιμότητα σταθερών εγκαταστάσεων στις θέσεις στάθμευσης αεροσκαφών·
                                 
                              
                                    8)
                                 
                                 
                                    ειδικές διαδικασίες στάθμευσης·
                                 
                              
                                    9)
                                 
                                 
                                    προσωρινές αλλαγές των διαδρομών οδήγησης·
                                 
                              
                                    10)
                                 
                                 
                                    εργασίες σε εξέλιξη·
                                 
                              
                                    11)
                                 
                                 
                                    κάθε άλλη πληροφορία που έχει επιχειρησιακή σημασία για τους χρήστες του χώρου στάθμευσης και ελιγμών.
                                 
                              
                  ADR.OPS.D.050 Συναγερμική ειδοποίηση υπηρεσιών έκτακτης ανάγκης
            
                        α)
                     
                     
                        Ο φορέας εκμετάλλευσης του αεροδρομίου:
                        
                                    1)
                                 
                                 
                                    καθιερώνει και εφαρμόζει στο πλαίσιο του σχεδίου έκτακτης ανάγκης του αεροδρομίου διαδικασία συναγερμικής ειδοποίησης των υπηρεσιών έκτακτης ανάγκης για ατυχήματα και συμβάντα στον χώρο στάθμευσης και ελιγμών·
                                 
                              
                                    2)
                                 
                                 
                                    παρέχει τα κατάλληλα μέσα και τις εγκαταστάσεις για τη συναγερμική ειδοποίηση των σχετικών υπηρεσιών έκτακτης ανάγκης.
                                 
                              
                  
                        β)
                     
                     
                        Η διαδικασία που καθιερώνει ο φορέας εκμετάλλευσης αεροδρομίου περιλαμβάνει τουλάχιστον τα ακόλουθα:
                        
                                    1)
                                 
                                 
                                    τα στοιχεία επικοινωνίας και τα μέσα που θα χρησιμοποιούνται για να ειδοποιούνται συναγερμικά οι υπηρεσίες έκτακτης ανάγκης·
                                 
                              
                                    2)
                                 
                                 
                                    τις πληροφορίες που πρέπει να παρέχονται στις υπηρεσίες έκτακτης ανάγκης προκειμένου να διαχειριστούν το συμβάν αποτελεσματικά, όπως:
                                    
                                                i)
                                             
                                             
                                                την τοποθεσία του ατυχήματος ή του συμβάντος·
                                             
                                          
                                                ii)
                                             
                                             
                                                τη φύση του ατυχήματος ή του συμβάντος·
                                             
                                          
                                                iii)
                                             
                                             
                                                τις ζημιές·
                                             
                                          
                                                iv)
                                             
                                             
                                                τους τραυματισμούς προσώπων·
                                             
                                          
                                                v)
                                             
                                             
                                                τα επικίνδυνα εμπορεύματα.
                                             
                                          
                              
                  ADR.OPS.D.055 Προφυλάξεις σχετικά με απορρεύματα αερίων στροβιλοκινητήρα
            
                        α)
                     
                     
                        Ο φορέας εκμετάλλευσης αεροδρομίου ενημερώνει τους χρήστες του χώρου στάθμευσης και ελιγμών σχετικά με τους κινδύνους που ενέχουν τα απορρεύματα αερίων στροβιλοκινητήρα και τα ελικορρεύματα.
                     
                  
                        β)
                     
                     
                        Ο φορέας εκμετάλλευσης αεροδρομίου ζητά από τους χρήστες του χώρου στάθμευσης και ελιγμών να ασφαλίζουν δεόντως τα οχήματα και τον εξοπλισμό και να καθορίζουν περιοχές στάθμευσης όπου η επίδραση των απορρευμάτων αερίων στροβιλοκινητήρα ή ελικορρευμάτων είναι ελάχιστη.
                     
                  
                        γ)
                     
                     
                        Κατά τον σχεδιασμό ή την πραγματοποίηση αλλαγών στις διατάξεις του χώρου στάθμευσης και ελιγμών, ο φορέας εκμετάλλευσης αεροδρομίου λαμβάνει υπόψη την επίδραση των απορρευμάτων αερίων στροβιλοκινητήρα ή ελικορρευμάτων.
                     
                  
                        δ)
                     
                     
                        Ο φορέας εκμετάλλευσης αεροδρομίου προσδιορίζει τα σημεία που είναι ευαίσθητα στα απορρεύματα αερίων στροβιλοκινητήρα και είτε κοινοποιεί αίτημα ελαχιστοποίησης της ώσης στους πιλότους, είτε λαμβάνει τα κατάλληλα μέτρα μετριασμού για να ελαχιστοποιήσει την επίδραση των απορρευμάτων αερίων στροβιλοκινητήρα.
                     
                  ADR.OPS.D.060 Ανεφοδιασμός αεροσκαφών
            
                        α)
                     
                     
                        Ο φορέας εκμετάλλευσης αεροδρομίου καθιερώνει διαδικασία ανεφοδιασμού των αεροσκαφών.
                     
                  
                        β)
                     
                     
                        Στο πλαίσιο της διαδικασίας αυτής απαιτούνται τα εξής:
                        
                                    1)
                                 
                                 
                                    η απαγόρευση ακάλυπτων φλογών και η χρήση ηλεκτρικών ή παρόμοιων εργαλείων που είναι πιθανό να προκαλέσουν σπινθήρες ή τόξα εντός της ζώνης ανεφοδιασμού·
                                 
                              
                                    2)
                                 
                                 
                                    η απαγόρευση θέσης σε λειτουργία επίγειων μονάδων ηλεκτρικής ισχύος κατά τη διάρκεια του ανεφοδιασμού·
                                 
                              
                                    3)
                                 
                                 
                                    η ύπαρξη διαδρομής εξόδου ελεύθερης εμποδίων προς και από το αεροσκάφος, ώστε να είναι δυνατή η ταχεία απομάκρυνση των οχημάτων ανεφοδιασμού και των προσώπων σε περίπτωση έκτακτης ανάγκης·
                                 
                              
                                    4)
                                 
                                 
                                    η ορθή σύνδεση του αεροσκάφους και των πηγών ανεφοδιασμού καυσίμων, καθώς και η ορθή εφαρμογή διαδικασιών γείωσης·
                                 
                              
                                    5)
                                 
                                 
                                    η άμεση ενημέρωση του επόπτη ανεφοδιασμού, σε περίπτωση διαρροής καυσίμου και η παροχή αναλυτικών οδηγιών σχετικά με τον τρόπο διαχείρισης των διαρροών καυσίμου·
                                 
                              
                                    6)
                                 
                                 
                                    η τοποθέτηση επίγειου εξοπλισμού υποστήριξης κατά τρόπο ώστε οι έξοδοι έκτακτης ανάγκης να είναι ελεύθερες από κάθε εμπόδιο και να παρέχεται η δυνατότητα ταχείας εκκένωσης των επιβατών, εφόσον οι επιβάτες επιβιβάζονται ή αποβιβάζονται ή παραμένουν στο αεροσκάφος κατά τον ανεφοδιασμό·
                                 
                              
                                    7)
                                 
                                 
                                    η άμεση διαθεσιμότητα πυροσβεστήρων κατάλληλου τύπου, με σκοπό τουλάχιστον τη χρήση τους ως αρχικού μέσου παρέμβασης σε περίπτωση πυρκαγιάς λόγω καυσίμων·
                                 
                              
                                    8)
                                 
                                 
                                    η διακοπή των εργασιών ανεφοδιασμού, σε περίπτωση ύπαρξης ηλεκτρικών καταιγίδων στο αεροδρόμιο ή κοντά σε αυτό.
                                 
                              
                  ADR.OPS.D.065 Δοκιμή κινητήρα
            
                        α)
                     
                     
                        Ο φορέας εκμετάλλευσης του αεροδρομίου καθιερώνει και εφαρμόζει διαδικασία δοκιμής κινητήρα.
                     
                  
                        β)
                     
                     
                        Η διαδικασία αυτή περιλαμβάνει τα εξής:
                        
                                    1)
                                 
                                 
                                    το πρόσωπο που είναι εξουσιοδοτημένο να εγκρίνει τη διεξαγωγή δοκιμών κινητήρα·
                                 
                              
                                    2)
                                 
                                 
                                    τις περιοχές όπου διεξάγονται οι δοκιμές κινητήρα·
                                 
                              
                                    3)
                                 
                                 
                                    τα μέτρα ασφάλειας που πρέπει να λαμβάνονται.
                                 
                              
                  ADR.OPS.D.070 Ευδιάκριτος ρουχισμός
            Ο φορέας εκμετάλλευσης αεροδρομίου ζητά από όλα τα μέλη του προσωπικού που εργάζονται σε ανοικτό χώρο, πεζή, στην περιοχή κίνησης να φορούν ευδιάκριτο ρουχισμό.
            ADR.OPS.D.075 Εξουσιοδοτήσεις εκκίνησης κινητήρα και οδηγίες τροχοδρόμησης
            
                        α)
                     
                     
                        Ο φορέας εκμετάλλευσης αεροδρομίου διασφαλίζει ότι οι εξουσιοδοτήσεις εκκίνησης κινητήρα, οι εξουσιοδοτήσεις οπισθέλκυσης, εφόσον απαιτούνται, και οι οδηγίες τροχοδρόμησης συντονίζονται από κοινού με τον πάροχο υπηρεσιών εναέριας κυκλοφορίας, όταν τις κινήσεις των αεροσκαφών στον χώρο στάθμευσης και ελιγμών δεν διαχειρίζεται ο πάροχος υπηρεσιών εναέριας κυκλοφορίας.
                     
                  
                        β)
                     
                     
                        Στην περίπτωση αυτή, ο φορέας εκμετάλλευσης αεροδρομίου, σε συνεργασία με τον πάροχο υπηρεσιών εναέριας κυκλοφορίας, καθιερώνουν και εφαρμόζουν διαδικασία που περιλαμβάνει τα ακόλουθα:
                        
                                    1)
                                 
                                 
                                    προσδιορισμό της αρχής που θα εκδίδει τις εξουσιοδοτήσεις εκκίνησης κινητήρα·
                                 
                              
                                    2)
                                 
                                 
                                    τα μέσα της μεταξύ τους ενημέρωσης σχετικά με τις εκδιδόμενες εξουσιοδοτήσεις εκκίνησης κινητήρα·
                                 
                              
                                    3)
                                 
                                 
                                    τα μέσα της μεταξύ τους ενημέρωσης σχετικά με τις εξουσιοδοτήσεις οπισθέλκυσης και τις παρεχόμενες οδηγίες τροχοδρόμησης.
                                 
                              
                  ADR.OPS.D.080 Προγράμματα εκπαίδευσης και περιοδικού ελέγχου ικανοτήτων των σηματωρών αεροσκαφών και των οδηγών οχημάτων καθοδήγησης
            
                        α)
                     
                     
                        Ο φορέας εκμετάλλευσης αεροδρομίου καθιερώνει και μεριμνά για την εφαρμογή εκπαιδευτικού προγράμματος για πρόσωπα που παρέχουν:
                        
                                    1)
                                 
                                 
                                    υπηρεσία καθοδήγησης στάθμευσης αεροσκαφών·
                                 
                              
                                    2)
                                 
                                 
                                    καθοδήγηση μέσω οχημάτων καθοδήγησης.
                                 
                              
                  
                        β)
                     
                     
                        Το εκπαιδευτικό πρόγραμμα υλοποιείται σύμφωνα με την ADR.OR.D.017 του παραρτήματος III.
                     
                  
                        γ)
                     
                     
                        Η εκπαίδευση σχεδιάζεται με σκοπό τη μετάδοση βασικών γνώσεων και πρακτικών δεξιοτήτων που σχετίζονται με την εκτέλεση των καθηκόντων τους.
                     
                  
                        δ)
                     
                     
                        Ο φορέας εκμετάλλευσης αεροδρομίου διασφαλίζει την εφαρμογή προγράμματος περιοδικού ελέγχου ικανοτήτων για τα μέλη του προσωπικού που αναφέρονται στο στοιχείο α), προκειμένου να διασφαλίζεται:
                        
                                    1)
                                 
                                 
                                    η συνεχής επάρκειά τους·
                                 
                              
                                    2)
                                 
                                 
                                    η εκ μέρους τους γνώση των κανόνων και των διαδικασιών που σχετίζονται με τις λειτουργίες και τα καθήκοντά τους. Ο φορέας εκμετάλλευσης του αεροδρομίου διασφαλίζει ότι τα πρόσωπα που αναφέρονται στο στοιχείο α) υποβάλλονται σε περιοδικούς ελέγχους ικανοτήτων ανά χρονικά διαστήματα που δεν υπερβαίνουν τους 12 μήνες από την ολοκλήρωση της αρχικής τους εκπαίδευσης.
                                 
                              
                  ADR.OPS.D.085 Πρόγραμμα εκπαίδευσης και περιοδικού ελέγχου ικανοτήτων προσωπικού που παρέχει οδηγίες τροχοδρόμησης σε αεροσκάφη μέσω ραδιοτηλεφωνίας
            
                        α)
                     
                     
                        Ο φορέας εκμετάλλευσης του αεροδρομίου εξασφαλίζει ότι:
                        
                                    1)
                                 
                                 
                                    τα πρόσωπα που παρέχουν οδηγίες τροχοδρόμησης σε αεροσκάφη στον χώρο στάθμευσης και ελιγμών μέσω ραδιοτηλεφωνίας, χρησιμοποιώντας τις εκχωρημένες αεροναυτικές ραδιοσυχνότητες, είναι επαρκώς εκπαιδευμένα και ειδικευμένα·
                                 
                              
                                    2)
                                 
                                 
                                    το εκπαιδευτικό πρόγραμμα εφαρμόζεται σύμφωνα με την ADR.OR.D.017 του παραρτήματος III, με τις ακόλουθες εξαιρέσεις:
                                    
                                                i)
                                             
                                             
                                                η αρχική εκπαίδευση ακολουθείται από εκπαίδευση μονάδας, η οποία περιλαμβάνει τα ακόλουθα στάδια:
                                                
                                                            Α)
                                                         
                                                         
                                                            τη φάση μεταβατικής εκπαίδευσης, η οποία αποσκοπεί κυρίως στη μετάδοση γνώσεων και την επίτευξη κατανόησης σχετικά με ιδιαίτερες επιχειρησιακές διαδικασίες χώρων λειτουργίας και με ιδιαίτερες πτυχές καθηκόντων·
                                                         
                                                      
                                                            Β)
                                                         
                                                         
                                                            τη φάση εκπαίδευσης στην πράξη, η οποία είναι η τελική φάση της εκπαίδευσης μονάδας κατά την οποία οι τακτικές εργασίες και οι δεξιότητες σχετικά με τη θέση εργασίας που έχουν ήδη αποκτηθεί εφαρμόζονται στην πράξη υπό την επίβλεψη ειδικευμένου εκπαιδευτή σε καταστάσεις πραγματικής κυκλοφορίας·
                                                         
                                                      
                                          
                                                ii)
                                             
                                             
                                                η περιοδική εκπαίδευση διεξάγεται ανά χρονικά διαστήματα που δεν υπερβαίνουν τους 12 ημερολογιακούς μήνες και περιλαμβάνει επανεξέταση του περιεχομένου της αρχικής εκπαίδευσης
                                             
                                          
                                                iii)
                                             
                                             
                                                η ανανεωτική εκπαίδευση διεξάγεται όταν ένα πρόσωπο απουσιάσει από τα καθήκοντά του για χρονικό διάστημα άνω των 12 μηνών και περιλαμβάνει το σύνολο του περιεχομένου της αρχικής εκπαίδευσης.
                                             
                                          
                              
                  
                        β)
                     
                     
                        Πρόσωπα που αναφέρονται στο στοιχείο α) σημείο 1 αποδεικνύουν τη γλωσσική τους επάρκεια σε επιχειρησιακό τουλάχιστον επίπεδο, τόσο όσον αφορά τη χρήση της φρασεολογίας όσο και τη χρήση απλής γλώσσας, σύμφωνα με το στοιχείο γ), στις γλώσσες που χρησιμοποιούνται στο αεροδρόμιο για την επικοινωνία αέρος-εδάφους.
                     
                  
                        γ)
                     
                     
                        Ο υποψήφιος αποδεικνύει ότι είναι ικανός:
                        
                                    1)
                                 
                                 
                                    να επικοινωνεί αποτελεσματικά τόσο αποκλειστικά φωνητικά όσο και σε καταστάσεις διά ζώσης·
                                 
                              
                                    2)
                                 
                                 
                                    να επικοινωνεί επί κοινών και εργασιακών θεμάτων με ακρίβεια και σαφήνεια·
                                 
                              
                                    3)
                                 
                                 
                                    να χρησιμοποιεί κατάλληλες επικοινωνιακές στρατηγικές για την ανταλλαγή μηνυμάτων και για την αναγνώριση και την επίλυση παρανοήσεων σε γενικό ή εργασιακό πλαίσιο·
                                 
                              
                                    4)
                                 
                                 
                                    να χειρίζεται επιτυχώς τα γλωσσικά προβλήματα που εμφανίζονται λόγω επιπλοκής ή απρόσμενης τροπής των γεγονότων, η οποία σημειώνεται στο πλαίσιο συνήθους κατάστασης εργασίας ή καθήκοντος επικοινωνίας με το οποίο είναι κατά τα άλλα εξοικειωμένος·
                                 
                              
                                    5)
                                 
                                 
                                    να χρησιμοποιεί διάλεκτο ή προφορά κατανοητή στην αεροναυτική κοινότητα.
                                 
                              
                  
                        δ)
                     
                     
                        Η γλωσσική επάρκεια αποδεικνύεται με πιστοποιητικό που εκδίδει ο φορέας που διεξήγαγε την αξιολόγηση, το οποίο βεβαιώνει τη γλώσσα ή τις γλώσσες, το επίπεδο ή τα επίπεδα επάρκειας και την ημερομηνία της αξιολόγησης.
                     
                  
                        ε)
                     
                     
                        Με εξαίρεση τα πρόσωπα τα οποία έχουν αποδείξει γλωσσική επάρκεια σε επίπεδο εμπειρογνώμονα, η γλωσσική επάρκεια αξιολογείται εκ νέου:
                        
                                    1)
                                 
                                 
                                    κάθε τέσσερα έτη από την ημερομηνία της αξιολόγησης, εάν το πιστοποιούμενο επίπεδο είναι το επιχειρησιακό επίπεδο·
                                 
                              
                                    2)
                                 
                                 
                                    κάθε έξι έτη από την ημερομηνία της αξιολόγησης, εάν το πιστοποιούμενο επίπεδο είναι το επίπεδο εκτεταμένης γνώσης.
                                 
                              
                  
                        στ)
                     
                     
                        Η γλωσσική επάρκεια αποδεικνύεται με μέθοδο αξιολόγησης, η οποία περιλαμβάνει:
                        
                                    1)
                                 
                                 
                                    τη διαδικασία διεξαγωγής της αξιολόγησης·
                                 
                              
                                    2)
                                 
                                 
                                    τις ειδικεύσεις των αξιολογητών που διενεργούν τις αξιολογήσεις γλωσσικής επάρκειας·
                                 
                              
                                    3)
                                 
                                 
                                    τη διαδικασία ένστασης.
                                 
                              
                  
                        ζ)
                     
                     
                        Ο φορέας εκμετάλλευσης του αεροδρομίου παρέχει τη δυνατότητα γλωσσικής εκπαίδευσης προκειμένου να διατηρείται το επίπεδο γλωσσικής επάρκειας των μελών προσωπικού του.
                     
                  
                        η)
                     
                     
                        Ο φορέας εκμετάλλευσης του αεροδρομίου διασφαλίζει την υλοποίηση προγράμματος περιοδικού ελέγχου ικανοτήτων για τα μέλη του προσωπικού που αναφέρονται στο στοιχείο α) σημείο 1, προκειμένου να διασφαλίζεται:
                        
                                    1)
                                 
                                 
                                    η συνεχής επάρκειά τους·
                                 
                              
                                    2)
                                 
                                 
                                    η εκ μέρους τους γνώση των κανόνων και των διαδικασιών που σχετίζονται με τις λειτουργίες και τα καθήκοντά τους. Ο φορέας εκμετάλλευσης του αεροδρομίου διασφαλίζει ότι τα πρόσωπα που αναφέρονται στο στοιχείο α) υποβάλλονται σε περιοδικούς ελέγχους ικανοτήτων ανά χρονικά διαστήματα που δεν υπερβαίνουν τους 12 μήνες από την ολοκλήρωση της αρχικής τους εκπαίδευσης.
                                 
                              
                  
               (*1)  Εκτελεστικός κανονισμός (ΕΕ) αριθ. 923/2012 της Επιτροπής, της 26ης Σεπτεμβρίου 2012, για καθορισμό των κοινών κανόνων αέρος και των επιχειρησιακών διατάξεων σχετικά με τις υπηρεσίες και τις διαδικασίες αεροναυτιλίας και την τροποποίηση του εκτελεστικού κανονισμού (ΕΕ) αριθ. 1035/2011 και των κανονισμών (ΕΚ) αριθ. 1265/2007, (ΕΚ) αριθ. 1794/2006, (ΕΚ) αριθ. 730/2006, (ΕΚ) αριθ. 1033/2006 και (ΕΕ) αριθ. 255/2010 (ΕΕ L 281 της 13.10.2012, σ. 1).».»